title: Briggsin logaritmi

text:
Mantissa on siis sama kaikkien muotoa 5 · 10 olevien lukujen Briggsin logaritmeissa. Sama pätee kaikille positiivisille reaaliluvuille formula_6, koska:
Koska formula_8 on aina kokonaisluku, mantissa saadaan lausekkeesta formula_9, joka annetulla "x":n arvolla on vakio. Tästä syystä logaritmitaulukossa tarvitaan vain yksi luku kutakin mantissan arvoa kohti. Jos esimerkiksi luvun 5 logaritmi tunnetaan, saadaan lukujen 0,5, 50, 500 ja 5000 logaritmit yksinkertaisesti lisäämällä siihen tai vähentämällä siitä kokonaisluku.


title: Briggsin logaritmi

text: Seuraava esimerkki kuvaa sitä, miten logaritmitaulukon ja viivamerkinnän avulla voidaan laskea tulo 0,012 · 0,85. Taulukosta saadaan, että lg (1,2) = 0,079171 ja lg 8,5 = 0,929419. Saadaan:


title: Briggsin logaritmi

text:
*
Viimeisellä askelella saadaan mantissa lukujen 0 ja 1 välille, siten että antilogaritmi eli 10 voidaan katsoa taulukosta.


title: Briggsin logaritmi

text: Myös laskutikku perustuu samoihin logaritmifunktion ominaisuuksiin.


title: Briggsin logaritmi

text: Muutamille suureille, joiden arvot vaihtelevat hyvin laajoissa rajoissa, käytetään yleisesti Briggsin logaritmiin perustuvaa logaritmista asteikkoa. Tällöin jonkin fysikaalisen suureen todellisen arvon kymmenkertaistuessa siitä logaritmisella asteikolla käytetty mittaluku muuttuu aina saman verran. Tällaisia asteikkoja ovat esimerkiksi:Annetun luvun luonnollinen logaritmi voidaan laskea esimerkiksi sarjakehitelmiä. Niiden avulla saadaan myös 10-kantainen logaritmi lasketuksi käyttämällä seuraavaa muunnoskaavaa:


title: Himalajantaviokuurna

text: Himalajantaviokuurna ("Carpodacus subhimachala") on peippojen heimoon kuuluva varpuslintu.


title: Himalajantaviokuurna

text: Himalajantaviokuurnaa tavataan Bhutanissa, Kiinassa, Intiassa, Myanmarissa ja Nepalissa. Lajin kannankehitys on vakaa, ja se on luokiteltu elinvoimaiseksi.


title: Força

text: Força (portugaliksi "vahvuus") on kanadalaislaulaja Nelly Furtadon, Gerald Eatonin sekä Brian Westin sanoittama pop folk-kappale Furtadon toiselta, Folklore-studioalbumilta. Kappale on pääosin laulettu englanniksi, mutta kertosäe on kokonaan portugaliksi. Kappaleen tuottivat Eaton ja West ja se sai pääosin positiivisen vastaanoton musiikkikriitikoilta. Kappale julkaistiin kesäkuussa 2004 ja se valittiin Portugalissa pidetyn vuoden 2004 jalkapallon maailmanmestaruuskilpailujen viralliseksi tunnuskappaleeksi.


title: Harmaatulkku

text: Harmaatulkku ("Pyrrhula nipalensis") on peippojen heimoon kuuluva varpuslintu.


title: Harmaatulkku

text: Harmaatulkkua tavataan Bhutanissa, Kiinassa, Intiassa, Laosissa, Malesiassa, Myanmarissa, Nepalissa, Taiwanissa ja Vietnamissa. Lajin kannankehitys on vakaa, ja se on luokiteltu elinvoimaiseksi.


title: Powerless (Say What You Want)

text: Powerless (Say What You Want) on Nelly Furtadon, Gerald Eatonin ja Brian Westin sanoittama pop-kappale Furtadon toiselta, Folklore-studioalbumilta. Kappale sisältää samplen Malcolm McLarenin "Buffalo Galsistä", jonka sanoittivat Anne Dudley, Trevor Horn ja Malcolm McLaren. Sen tuottivat Furtado sekä Track & Field ja se julkaistiin albumin johdantosinglenä Pohjois-Amerikassa lokakuussa sekä kansainvälisesti joulukuussa 2003. Kappaleella esiintyy myös banjonsoittaja Béla Fleck.


title: Jokela (sukunimi)

text: Jokela on suomalainen talonnimiin perustuva sukunimi. Jokela on Suomessa yleinen talonnimi. Harvinaisempana on käytössä sitä muistuttava sukunimi Jokila (vrt. Mäkelä ja Mäkilä, Nummela ja Nummila).


title: Juho Kaskinen

text: Johannes (Juho) Kaskinen (30. joulukuuta 1865 Lokalahti – 2. joulukuuta 1932 Turku) oli suomalainen maanviljelijä, kunnallisneuvos ja nuorsuomalaisten ja myöhemmin kansallisen edistyspuolueen kansanedustaja.


title: Juho Kaskinen

text: Kaskisen vanhemmat olivat rustitilallinen Johan Bernhard Kaskinen ja Juliana Eleonora Efraimintytär. Hän oli maanviljeljänä Lokalahdella 1891–1932 ja toimi myös meijerin isännöitsijänä.


title: Juho Kaskinen

text: Kaskinen oli nuorsuomalaisen puolueen kansanedustajana 1908–1910 ja 1911–1917 sekä kansallisen edistyspuolueen kansanedustajana 1919–1922 ja 1930–1932 edustaen Turun läänin eteläistä vaalipiiriä. Hän tuli eduskuntaan 1919 sairauden takia edustajantoimesta vapautetun RKP:n Julius Sundblomin tilalle. Vuonna 1932 Kaskinen kuoli kesken edustajakautensa ja eduskuntaan nousi RKP:n Knut Molin. Kaskinen toimi eduskunnan talousvaliokunnan puheenjohtajana.


title: Juho Kaskinen

text: Kaskinen oli presidentin valitsijamiehenä vuoden 1925 ja 1931 presidentinvaaleissa. Hän toimi Lokalahden kuntakokouksen ja kunnanvaltuuston puheenjohtajana ja sai kunnallisneuvoksen arvon 1919. Kaskinen oli Valio Oy:n, Länsi-Suomen Osake-Pankin ja Maakuntain Pankin hallintoneuvoston puheenjohtajana ja Maataloustuottajain Varsinais-Suomen liiton puheenjohtajana.


title: Run It!

text: Run It! on yhdysvaltalaisen laulaja-lauluntekijä Chris Brownin kappale. Sen sanoittivat ja tuottivat Scott Storch, Moe Faisal ja Sean Garrett Chris Brownin omaa nimeä kantavalle debyyttialbumille. Se sisältää yhdysvaltalaisräppäri Juelz Santanan esittämät rap-osuudet. Kappale julkaistiin sekä Brownin uran että hänen debyyttialbuminsa ensimmäisenä singlenä 30. kesäkuuta 2005. Tätä R&B-singleä on kuvailtu Usherin vuonna 2004 julkaistun singlen "Yeah!" uudelleencrunkatuksi versioksi.


title: Run It!

text: "Run It!" sai pääosin positiivisen vastaanoton musiikkikriitikoilta; Monet yllättyivät Brownin sanoituksista sekä Scott Storchin tuotannosta. Kaupallisesti kappale oli menestys, sijoittuen kymmenen parhaan joukkoon kuudessa sekä kahdenkymmenen parhaan joukkoon neljässä valtiossa. Kappale pääsi listan sijalle yksi Yhdysvalloissa, Australiassa ja Uudessa-Seelannissa. Kappaleen musiikkivideo sai ehdokkuudet vuoden 2006 MTV Video Music Awardsissa kategorioissa "Paras tulokas" ja "Katsojan valinta".


title: Johannes Wilskman

text: Johan (Johannes) Eliel (J.E.) Wilskman, sukunimi 1906–1925 "Viljomaa" (26. maaliskuuta 1866 Kesälahti – 27. toukokuuta 1952 Karuna) oli suomalainen hovioikeuden presidentti, laamanni ja suomalaisen puolueen kansanedustaja.


title: Johannes Wilskman

text: Wilskmanin vanhemmat olivat kirkkoherra Werner Wilhelm Wilskman ja Katarina Fredrika Wikstén. Hän pääsi ylioppilaaksi Kuopion lyseosta 1886, suoritti Helsingin yliopistossa yleisen oikeustutkinnon 1891 ja sai varatuomarin arvon 1894.


title: Johannes Wilskman

text: Wilskman oli Viipurin hovioikeudessa kanslistina 1899–1900, kirjaajana 1900–1901, ylimääräisenä viskaalina 1901–1902, notaarina 1902–1903 ja asessorina 1903–1908. Hän oli sitten Heinolan tuomiokunnan tuomarina 1908–1916, Iisalmen tuomiokunnan tuomarina 1916–1919 ja Piikkiön tuomiokunnan tuomarina 1919–1934. Wilskman toimi Viipurin hovioikeuden presidenttinä 1934–1936 ja oli lainvalmistelukunnan jäsenenä 1936–1938. Wilskman sai laamannin arvon 1932. Wilskman toimitti 1939 Suomen ensimmäisen aakkosellisen lakimiesmatrikkelin.


title: Johannes Wilskman

text: Wilskman oli suomalaisen puolueen kansanedustajana 1907–1908 edustaen Viipurin läänin läntistä vaalipiiriä ja uudelleen 1911–1914 edustaen Mikkelin läänin vaalipiiriä. Hän toimi Heinolan kaupunginvaltuuston varapuheenjohtajana ja oli Iisalmen kaupunginvaltuuston jäsenenä. Wilskman oli Suomen kihlakunnantuomarien yhdistyksen puheenjohtajana, sihteerinä ja rahastonhoitajana.


title: Johannes Wilskman

text:
Nimellä "J. E. Viljomaa":
Nimellä "J. E. Wilskman":


title: Reason (kappale)

text: Reason on saksalaisyhtye Cascadan kappale heidän tulevalta viidenneltä studioalbumilta. Sen julkaisi Zooland Records albumin kolmantena singlenä 20. helmikuuta 2015. Kappaleen ovat sanoittaneet Manuel "Manian" Reuter ja Yann "Yanou" Peifer. Kappaleeseen liittyvä musiikkivideo julkaistiin singlen julkaisupäivänä. Video kuvattiin Espanjan Mallorcassa. Kuten albumin toinen single, myös "Reason" ei ole toistaiseksi onnistunut pääsemään listoille.


title: Reason (kappale)

text: Digitaalinen lataus & EP


title: Pekka Leppänen (nuorsuomalainen poliitikko)

text: Pekka Leppänen (13. kesäkuuta 1867 Ilomantsi – 28. tammikuuta 1943 Ilomantsi) oli suomalainen maanviljelijä, kirjakauppias, valtiopäivämies ja nuorsuomalaisten kansanedustaja.


text: Leppäsen vanhemmat olivat talollinen, kauppias Pekka Leppänen ja Helena Partanen. Hän kävi neljä luokkaa oppikoulua ja toimi sitten maanviljelijänä Ilomantsissa. Leppänen toimi myös kirjakauppiaana vuodesta 1926 alkaen. Hän oli myös Ilomantsin kunnan rahastonhoitajana.


text: Leppänen oli säätyvaltiopäivillä talonpoikaissäädyn edustajana 1897–1900 ja 1905–1906. Hän oli nuorsuomalaisen puolueen kansanedustajana 1907–1908 edustaen Kuopion läänin itäistä vaalipiiriä. Leppänen toimi Ilomantsin kuntakokouksen ja kunnallislautakunnan puheenjohtajana.


title: Dennis Hefter

text: Dennis Hefter (4. maaliskuuta 1993 Worms – 23. helmikuuta 2015 Leuna) oli saksalainen lentopalloilija. Liberon pelipaikalla pelanneen Hefterin viimeiseksi seuraksi jäi Saksan Bundesliigan Chemie Volley Mitteldeutschland.


title: Dennis Hefter

text: Hefter edusti vuodet 2009-2012 2. Bundesliigan Volleyball-Internat Frankfurtia. Vuodet 2012-2013 hän pelasi berliiniläisessä VC Olympiassa, joka pelasi korkeimmalla sarjatasolla eli Bundesliigassa. Vuodet 2013-2015 Hefter edusti uransa viimeistä seuraa, Bundesliigan Chemie Volley Deutschlandia. Hän pelasi myös Saksan nuorten maajoukkueissa.


title: Dennis Hefter

text: Hefter oli 187 senttimetriä pitkä ja painoi 82 kilogrammaa. Hän ylettyi iskulyönnissään 328 senttimetrin korkeuteen, ja blokkilyönnissään 303 senttimetriin.


title: Dennis Hefter

text: Hefter kuoli helmikuussa 2015 Leunassa, Saksassa hänen tulleessaan kotiin harjoituksista. Hän oikaisi junaradan poikki jääden junan alle. Hefter menehtyi välittömästi. Hän seurusteli seitsenottelija Carolin Schäferin kanssa.


title: Juho Snellman

text: Johan (Juho) Snellman (31. elokuuta 1866 Karttula – 27. tammikuuta 1926 Karttula) oli suomalainen maanviljelijä, valtiopäivämies ja nuorsuomalaisten ja myöhemmin kokoomuksen kansanedustaja.


title: Juho Snellman

text: Snellmanin vanhemmat olivat maanviljelijä Abner Snellman ja Maria Pöyhönen. Hän toimi maanviljeljänä Karttulassa.


title: Juho Snellman

text: Snellman oli säätyvaltiopäivillä talonpoikaissäädyn edustajana 1904–1906. Hän oli nuorsuomalaisen puolueen kansanedustajana 1907–1908, 1909–1914 ja 1917–1918 sekä kokoomuksen kansanedustajana 1918–1922 edustaen Kuopion läänin läntistä vaalipiiriä. Snellman oli presidentin valitsijamiehenä vuoden 1925 presidentinvaaleissa ja toimi Karttulan kunnallislautakunnan puheenjohtajana.


title: Juho Snellman

text: Toimittaja ja Sinimustat-nuorisojärjestön johtaja Jaakko Virkkunen oli Juho Snellmanin poika.


title: Sven Grossegger

text: Sven Grossegger (s. 17. marraskuuta 1987 Saalfelden) on itävaltalainen ampumahiihtäjä. Hän edustaa HSV Saalfeldeniä.


title: Sven Grossegger

text: Grossegger debytoi ampumahiihdon maailmancupissa joulukuussa 2008 Hochfilzenissä sijoittuen takaa-ajokilpailussa sijalle 59. Ensimmäiset maailmancupin pisteensä hän saavutti joulukuussa 2011 Östersundin takaa-ajossa sijoituttuaan sijalle 10. Tuo sijoitus on myös Grosseggerin uran paras maailmancupin osakilpailussa.


title: Sven Grossegger

text: Grossegger on saavuttanut yhden nuorten MM-hopean viestistä vuodelta 2006. Hänen äitinsä Andrea Grossegger on myös entinen ampumahiihtäjä.


title: You Are Waltari

text: You Are Waltari on suomalaisen Waltarin -yhtyeen 13. albumi. Waltari on kasvanut edellisen levynsä jälkeen viisihenkisestä ryhmästä seitsenhenkiseksi rock-kollektiiviksi. Jokainen muusikko on saanut luoda vapaasti kappaleita, joka näkyy levyn monimuotoisuudessa.


title: Kaarlo Wikman

text: Karl Oskar (Kaarlo Oskari, K. O.) Wikman (12. kesäkuuta 1877 Kymi – 5. maaliskuuta 1925 Lahdenpohja) oli suomalainen filosofian tohtori, kansakoulujen apulaistarkastaja ja nuorsuomalaisten kansanedustaja.


title: Kaarlo Wikman

text: Wikmanin vanhemmat olivat sahamies, maanviljelijä Otto Emil Wikman ja Maria Priha. Hän pääsi ylioppilaaksi Viipurin lyseosta 1897 ja valmistui filosofian kandidaatiksi 1901 sekä filosofian lisensiaatiksi ja tohtoriksi 1911. Wikman suoritti myös kasvatusopn tutkinnon 1906.


title: Kaarlo Wikman

text: Wikman toimi Karjalan kansanopiston johtajana Virolahdella 1902–1909, Suomalainen Kansa-lehden päätoimittajana 1907–1908 ja Helsingin kaupungin suomenkielisten kansakoulujen apulaistarkastajana 1909–1912. Myöhemmin hän oli asianajajana Jaakkimassa, Kurkijoella ja Kouvolassa.


title: Kaarlo Wikman

text: Wikman oli nuorsuomalaisen puolueen kansanedustajana 1907–1909 edustaen Viipurin läänin läntistä vaalipiiriä.


title: Kaarlo Wikman

text: Kaarlo Wikman oli naimisissa 1902–1911 Ellen Constance Nordenswanin kanssa.


title: Kaarlo Wikman

text: Nimellä "K. O. Wikman":


title: Anna Maria Nilsson

text: Anna Maria Viktoria Nilsson (s. 13. toukokuuta 1983 Östersund) on uransa jo päättänyt ruotsalainen ampumahiihtäjä. Hän edusti Biathlon Östersund IF -seuraa.


title: Anna Maria Nilsson

text: Nilsson kilpaili ampumahiihdon maailmancupissa vuosina 2002-2012. Ensimmäiset pisteensä hän saavutti tammikuussa 2007 Ruhpoldingin sprintistä sijoittuen sijalle 26. Nilsson pääsi kerran urallaan palkintokorokkeelle, joulukuussa 2011 Östersundin normaalimatkan kilpailussa. Nilsson lopetti uransa vuonna 2012.


title: Anna Maria Nilsson

text: Nilsson osallistui urallaan yksiin talviolympialaisiin, vuonna 2010 Vancouverissa, jossa hän oli parhaimmillaan sprintin 16:s ja viestin viides. Hän osallistui urallaan myös kuusiin MM-kilpailuihin, parhaana henkilökohtaisena sijoituksenaan vuoden 2012 MM-kilpailuiden takaa-ajon kymmenes sija Ruhpoldingista.


title: Sulo Salo (poliitikko)

text: Sulo Salo (13. toukokuuta 1887 Hauho – 2. lokakuuta 1955 Puolanka) oli suomalainen kansanedustaja, pienviljelijä ja kunnallisneuvos.


title: Sulo Salo (poliitikko)

text: Sulo Salo valittiin maalaisliiton kansanedustajaksi Oulun läänin eteläisestä vaalipiiristä vuosiksi 1922–1929 ja 1930–1939 sekä Oulun läänin vaalipiiristä vuosiksi 1939–1950. Hänet vapautettiin edustajantoimesta 31. lokakuuta 1950 sairauden takia, ja seuraajaksi nousi Eemil Pääkkönen. Salo oli presidentin valitsijamies 1937, 1940 ja 1943. Hän toimi myös Puolangan kunnanvaltuuston puheenjohtajana ja sai kunnallisneuvoksen arvonimen 1948.


title: Frans Ahlroos

text: Frans Fredrik Wilhelm Ahlroos (22. huhtikuuta 1867 Helsinki – 11. toukokuuta 1948 Loviisa) oli suomalainen kirjaltaja ja ruotsalaisen kansanpuolueen kansanedustaja.


title: Frans Ahlroos

text: Ahlroosin vanhemmat olivat postiljooni Wilhelm Ahlroos ja Maria Skarp. Hän valmistui kirjaltajaksi 1887.


title: Frans Ahlroos

text: Ahlroos oli kirjapainonomistajana ja johtajana Tammisaaressa, Kotkassa, Vaasassa ja Helsingissä vuosina 1887–1897. Hän oli sen jälkeen kirjapainon vuokraajana Kristiinankaupungissa 1897–1906, Pohjola-lehden vastaavana toimittajana vuonna 1900 ja Avisor-lehden päätoimittajana vuonna 1902. Ahlroos toimi Hufvudstadsbladet-lehden latojana 1906–1911, oli Helsingin kaupungin terveyslautakunnan desinfektiolaitoksen katsastusmiehenä 1911–1918 sekä viimeksi Helsingin Sanomien latojana 1918–1936.


title: Frans Ahlroos

text: Ahlroos oli ruotsalaisen kansanpuolueen kansanedustajana 1907–1909 edustaen Uudenmaan läänin vaalipiiriä. Hän kuului Ruotsalaisen kansanpuolueen keskushallitukseen ja Suomen ruotsalaisen raittiusliiton hallitukseen.


title: Oskar Nix

text: Josef Oskar Nix, sukunimi aik. "Lillnix" (26. lokakuuta 1872 Närpiö – 9. kesäkuuta 1932 Närpiö) oli suomalainen maanviljelijä, säästöpankinjohtaja, kunnallisneuvos, valtiopäivämies ja ruotsalaisen kansanpuolueen kansanedustaja.


title: Oskar Nix

text: Nixin vanhemmat olivat maanviljelijä Matts Lillnix ja Lisa Lena Sundberg. Hän kävi kansakoulun.


title: Oskar Nix

text: Nix toimi maanviljelijänä Närpiössä 1897–1932. Hän oli Närpiössä kirkonisäntänä 1903–1907, Närpiön säästöpankin kamreerina 1906–1910 ja 1922–1929, Landtmannabankenin Närpiön asioimiston johtajana 1911–1916 ja Vaasan pankin Närpiön konttorin johtajana 1917–1919. Viimeksi Nix toimi Laborin maamiesosaston johtajana Vaasassa 1919–1920 ja Närpiön säästöpankin toimitusjohtajana 1929–1932.


title: Oskar Nix

text: Nix oli säätyvaltiopäivillä talonpoikaissäädyn edustajana 1904–1906 ja sitten ruotsalaisen kansanpuolueen kansanedustajana 1907–1910 ja 1919–1922 edustaen Vaasan läänin eteläistä vaalipiiriä. Hän oli presidentin valtsijamehenä vuoden 1925 ja 1931 presidentinvaaleissa. Nix toimi Närpiön kuntakokouksen esimiehenä ja kunnanvaltuuston puheenjohtajana. Hän sai kunnallisneuvoksen arvon 1931. Nix oli myös Suomen ruotsinkielisten meijerien keskusosuuskunta Enighetenin hallintoneuvoston puheenjohtajana.


Jääkiekon naisten maailmanmestaruuskilpailut 2016 pelattiin Kamloopsissa Kanadassa.


title: Jääkiekon naisten maailmanmestaruuskilpailut 2016

text: Lohko-A


text: Lohko-B


text: Sijoituksilla on merkitystä IIHF:n rankingiin.


text:
Pääsarjan turnaus
1. divisioona  A-lohko


text:
B-lohko
2. divisioona  A-lohko
B-lohko


text: 2. divisioonan karsinnat


Me ollaan runkkareita / Why Won’t Anyone Understand? on vuonna 2014 ilmestynyt Pertti Kurikan Nimipäivien ja englantilaisen Hard Skinin split-single, jolla yhtyeet esittävät käännösversiot toistensa kappaleista. Levy julkaistiin yhtyeiden joulukuussa 2014 tekemän Britannian kiertueen yhteydessä. Pertti Kurikan Nimipäivät ja Hard Skin soittivat tuolloin kymmenellä paikkakunnalla eri puolilla Englantia ja Skotlantia.


title: Me ollaan runkkareita / Why Won’t Anyone Understand?

text: Pertti Kurikan Nimipäivien esittämä "Me ollaan runkkareita" on käännös Hard Skinin kappaleesta "We Are the Wankers", joka ilmestyi singlenä vuonna 2013. "Why Won’t Anyone Understand?" puolestaan on Hard Skinin versio kappaleesta "Miks ei kukaan ymmärrä?". Se julkaistiin alun perin Pertti Kurikan Nimipäivien ensimmäisellä EP:llä "Ei yhteiskunta yhtä miestä kaipaa" vuonna 2010.


title: Ville Viking

text: Ville Viking on laivayhtiö Viking Linen maskotti, jota käytetään tunnuksena yhtiön lapsimatkustajille suunnatussa toiminnassa, markkinoinnissa ja oheistuotteissa. Valkoisen laivakissan hahmo esiintyy laivoilla ja Viking Linen markkinointitapahtumissa ainakin Suomessa ja Ruotsissa. Kissahahmoa voi halata ja sen kanssa voi ottaa yhteiskuvia.


title: Ville Viking

text: Viking Linen lastenklubin nimi on Ville Viking Club. Alle 12-vuotiaat voivat liittyä klubiin maksutta, ja jäsenet saavat jäsenpostia kahdesti vuodessa. Klubilaisille on omia klubiristeilyjä Turusta viikoittain ja Helsingistä kesäsesonkia lukuun ottamatta kuukausittain.


title: Ville Viking

text: Viking Linen laivoilla voi ostaa alkoholittomia Ville Viking -lastendrinkkejä. Kissamaskotin nimeä kantavat laivoilla myös lasten ruokalistat ja noutopöydät.


title: Ville Viking

text: Vuonna 2007 Ville Vikingin nimellä julkaistiin lastenlaulukokoelma CD-levyllä.


title: Karl Oljemark

text: Karl Teodor (K.T.) Oljemark (25. heinäkuuta 1870 Sipoo – 7. maaliskuuta 1955 Helsinki) oli suomalainen filosofian kandidaatti, seminaarinlehtori ja ruotsalaisen kansanpuolueen kansanedustaja.


title: Karl Oljemark

text: Oljemarkin vanhemmat olivat maanviljelijä Otto Ferdinand Oljemark ja Matilda Vilhelmina Eklund. Hän pääsi ylioppilaaksi Porvoon lyseosta 1889 ja valmistui filosofian kandidaatiksi 1892.


title: Karl Oljemark

text: Oljemark toimi Porvoon kansanopiston johtajana 1892–1895, Västankvarnin maamies- ja emäntäkoulun ja kansanopiston johtajana Inkoossa 1895–1925 ja Tie- ja vesirakennusten ylihallituksen geodeettina 1900–1910. Hän oli sitten Uudenkaarlepyyn opettajaseminaarissa matematiikan, fysiikan ja kemian lehtorina 1926–1937, vararehtorina 1931–1937 ja matematiikan, fysiikan ja kemian vt. lehtorina 1937–1938. Oljemark oli myös Hembygden-lehden avustajana.


title: Karl Oljemark

text: Oljemark oli ruotsalaisen kansanpuolueen kansanedustajana 1907–1908 edustaen Uudenmaan läänin vaalipiiriä. Hän oli presidentin valtsijamehenä vuoden 1925 presidentinvaaleissa. Oljemark oli Inkoon kunnanvaltuuston ja Uudenkaarlepyyn kaupunginvaltuuston jäsenenä. Hän oli myös Suomen ruotsalaisen nuorisoliiton puheenjohtajana ja taloudenhoitajana.


title: Juho Rannikko

text: Juho Rannikko, sukunimi aik. "Lindberg" (17. syyskuuta 1873 Mietoinen – 15. marraskuuta 1933 Taivassalo) oli suomalainen maanviljelijä ja suomalaisen puolueen ja kokoomuksen kansanedustaja.


title: Juho Rannikko

text: Rannikon vanhemmat olivat torppari Henrik Maurits Lindberg ja Lovisa Gabrielintytär. Rannikko oli renkinä 1886–1894 ja sen jälkeen maanviljelijänä Taivassalossa 1895–1933. Hän toimi lisäksi vakuutusasioitsijana, sunnuntaikoulun opettajana ja vuodesta 1920 paikallisen puhelinyhtiön johtajana.


title: Juho Rannikko

text: Rannikko oli suomalaisen puolueen kansanedustajana 1907–1917 ja kokoomuksen kansanedustajana 1922–1927 edustaen Turun läänin eteläistä vaalipiiriä. Rannikko oli myös Taivassalon kunnanvaltuuston ja kunnallislautakunnan varapuheenjohtajana.


title: Palladiumkloridi

text: Palladiumkloridi (PdCl) on palladium- ja kloridi-ionien muodostama epäorgaaninen ioniyhdiste. Yhdistettä käytetään palladiumia sisältävien katalyyttien ja muiden palladiumyhdisteiden valmistamiseen.


title: Palladiumkloridi

text: Palladiumkloridi on huoneenlämpötilassa tumman ruskehtavanpunaista kiteistä ainetta. Se on polymorfista ja siltä tunnetaan kaksi kidemuotoa α-PdCl ja β-PdCl. Näistä α-muoto koostuu polymeeriketjuista, joissa jokainen palladiumkationi on sitoutunut neljään kloridi-ioniin ja β-muodon rakenne koostuu PdCl-oktaedreistä, joissa jokainen palladiumioni on sitoutunut neljään kloridi-ioniin. Palladiumkloridi liukenee kohtalaisesti veteen ja myös etanoliin ja asetoniin. Kidevedettömän muodon lisäksi tunnetaan kidevedellinen dihydraatti (PdCl·2HO). Yhdiste voidaan pelkistää vedyn avulla metalliseksi palladiumiksi. Palladiumkloridi on Lewis-happo ja kykenee muodostamaan komplekseja Lewis-emästen kanssa; esimerkiksi kloridiliuoksissa muodostuu tetrakloropalladaatti(II)-ioni ([PdCl]).


title: Palladiumkloridi

text: Palladiumkloridia valmistetaan liuottamalla metallista palladiumia kuningasveteen tai kuumaan väkevään vetykloridiin. Ensimmäisessä vaiheessa muodostuu tetrakloroplatinahappoa (H[PdCl]), joka liuosta haihdutettaessa hajoaa palladiumkloridiksi.


title: Palladiumkloridi

text: Palladiumkloridia käytetään yhdessä kuparikloridin kanssa hapetettaessa alkeeneja aldehydeiksi tai ketoneiksi. Siitä valmistetaan myös katalyyteissä käytettävää hienojakoista palladiumia ja useita palladiumyhdisteitä kuten allyylipalladiumklorididimeeriä. Muita yhdisteen käyttökohteita ovat käyttö valokuvauskemikaalina, tekstiilien peittauksessa, päällystettäessä metalleja elektrolyyttisesti palladiumilla, erikoismusteiden valmistuksessa ja analyyttisessä kemiassa ilmaisemaan pelkistävien yhdisteiden kuten hiilimonoksidin tunnistamiseen.


title: Mies haisee / Joe Weider

text: Mies haisee / Joe Weider on vuonna 2015 ilmestynyt Pertti Kurikan Nimipäivien ja Karanteenin split-EP. Kappale "Kalja Kambäk" on Karanteenin käännösversio Uriah Heepin vuoden 1971 hitistä "Lady in Black". Kappaleen "Mies haisee" laulaa poikkeuksellisesti kitaristi Pertti Kurikka.


title: Eupteleaceae

text: Eupteleaceae on vain kaksi puulajia käsittävä aasialainen heimo koppisiemenisten Ranunculales-lahkossa. Heimossa on vain yksi suku, "Euptelea".


title: Eupteleaceae

text: Kasvit ovat kausivihantia puita. Nivelen anatomia on sikäli poikkeuksellinen, että yhdestä johojännelieriön aukosta lähtee epätavallisen monta (5–9) johtojännettä lehteen. Silmut ovat suomuisia. Lyhytversoissa on kierteisesti järjestyneet lehdet, jotka ovat rauhashampaisia ja sulkasuonisia; lehtikanta on kovera. Pienikukkainen kukinto sijaitsee lehtihangassa ja koostuu kukkaryhmästä tai on sarjamainen. Kehälehdet puuttuvat, heteitä on 6–20, ja ne ovat lyhytpalhoisia, ponnet ovat paljon palhoja pidempiä ja huomaamattoman läpällisiä; lokeroside on pidentynyt. Emiö koostuu 6–31 erillisestä ja varrellisesta emilehdestä, joissa on pensselimäiset luotit. Hedelmä on kiekkomainen samara eli siivellinen pähkylä, ja sen kyljessä on näkyvissä luotin jäänne.


title: Eupteleaceae

text: Suku/heimo kasvaa Kaakkois-Aasian lauhkeassa osassa.


title: Eupteleaceae

text: "Euptelea"-suvussa on kaksi lajia ja edustaa hyvin vanhaa, nykyään vähälajista kehityslinjaa. Aikaisemmin sitä on pidetty norkkokasveihin eli taikapähkinäkasvien (Hamamelidaceae) yhteyteen kuuluvana tai Eucommiaceae-heimon sukulaisena. Uusien analyysien tuloksena suku/heimo sijoitetaan Ranunculales-lahkoon sen evoluutiopuun ensimmäisenä haarana eli kladina.


title: Johannes Laine

text: Johannes Laine, sukunimi aik. "Päätiläinen" (18. huhtikuuta 1866 Viipuri – 10. tammikuuta 1933 Helsinki) oli suomalainen filosofian maisteri, rehtori, kunnallisneuvos ja nuorsuomalaisen puolueen kansanedustaja.


title: Johannes Laine

text: Laineen vanhemmat olivat kauppias Nikolai Popoff ja piika Maria Karolina Päätiläinen. Laine pääsi ylioppilaaksi 1885 Helsingin alkeisopistosta ja valmistui filosofian kandidaatiksi 1901 ja maisteriksi 1904.


title: Johannes Laine

text: Laine oli Viipurin läänin Uudenkirkon kansanopiston johtajana 1894–1898, matematiikan ja fysiikan va. lehtorina Kuopion lyseossa 1902–1903, Joensuun lyseossa 1903–1904 ja Mikkelin lyseossa 1904–1905. Hän oli Joensuun lyseossa matematiikan nuorempana lehtorina 1905–1922 ja matematiikan, fysiikan ja kemian vanhempana lehtorina 1922–1933 sekä vararehtorina 1921 ja rehtorina 1930–1933. Laine toimi lisäksi Karjalan Sanomat-lehden vastaavana toimittajana 1907–1909, Joensuun kaupungin kansakoulujen tarkastajana 1910–1931, Joensuun kauppa-apulaiskoulun opettajana 1913–1918, Suur-Karjala-lehden vastaavana toimittajana 1919 ja Joensuun kauppakoulun opettajana 1922–1931. Hän oli myös suojeluskunta-alue-esikunnan tietotoimiston esimiehenä ja viljeli maatilaansa Kiteellä.


title: Johannes Laine

text: Laine oli nuorsuomalaisen puolueen kansanedustajana 1915–1917 edustaen Kuopion läänin itäistä vaalipiiriä. Hän oli presidentin valitsijamiehenä vuoden 1925 presidentinvaaleissa ja toimi Joensuun kaupunginvaltuuston puheenjohtajana.


title: Johannes Laine

text: Johannes Laine oli naimisissa vuodesta 1890 talousneuvos, kansanedustaja Augusta Ottilia Branderin kanssa.


title: Bahrudin Atajić

text: Bahrudin Atajić (s. 16. marraskuuta 1993 Västervik) on Ruotsissa syntynyt bosniahertsegovinalainen jalkapalloilija, pelipaikaltaan hyökkääjä. Hän edustaa kaudella 2015 Veikkausliigassa pelaavaa Seinäjoen Jalkapallokerhoa.


title: Bahrudin Atajić

text: Atajić siirtyi vuonna 2010 ruotsalaisesta Malmöstä skotlantilaiseen Celticiin, jonka edustusjoukkueeseen hän nousi alle 17-vuotiaiden ja alle 20-vuotiaiden joukkueiden kautta kesällä 2013. Ensiesiintymisensä Skotlannin valioliigassa Atajić oli tuolloin jo tehnyt 19. toukokuuta 2013 tultuaan vaihdosta kentälle, kun Celtic voitti Dundee Unitedin vieraissa 4–0. Ottelu jäi hänen ainoakseen Celticin mestaruuteen päättyneellä kaudella 2012–2013.


title: Bahrudin Atajić

text: Kaudella 2013–2014 Atajić tuli vaihdosta kentälle kolmessa ottelussa ja onnistui maalinteossa 6. joulukuuta, kun Celtic voitti Motherwellin vieraissa 5–0. Tammikuussa 2014 hänet kuitenkin lainattiin Englannin ykkösliigan Shrewsbury Towniin. Atajić pelasi kevätkaudella seurassa 13 ottelua maaleitta. Avauskokoonpanossa hän oli kolme kertaa. Kauden 2013–2014 jälkeen Atajić ei tehnyt jatkosopimusta Celticin kanssa, ja syksyn 2014 ajan hän oli ilman seuraa.


title: Bahrudin Atajić

text: Helmikuussa 2015 Atajić teki sopimuksen Veikkausliiga-seura SJK:n kanssa.


title: Luettelo Suomen ripsiäisistä

text: Luettelo Suomen ripsiäislajeista sisältää ne ripsiäisten (Thysanoptera) lahkoon kuuluvat hyönteislajit, jotka on tavattu Suomesta. Luettelon lähteenä toimii Suomen Hemiptera-työryhmän ripsiäisluettelo.Osa lajeista on kulkeutunut Suomeen ihmisen toiminnan mukana joko vahingossa tai tarkoituksellisesti, tai niitä tavataan ainoastaan sisätiloissa. Nämä on merkitty vieraslaji-merkinnällä. Yhden lajin taksonominen asema on epäselvä.


title: Luettelo Suomen ripsiäisistä

text: Suomen lajiston uhanalaiskartoituksessa 2010 ripsiäisten lajimäärä oli 141. Näistä yksi on vaarantunut (VU) ja yksi alueellisesti hävinnyt (RE). Silmälläpidettäviä lajeja (NT) on kahdeksan ja puutteellisesti tunnettuja (DD) kuusi.


title: Tarnala

text: Tarnala on kylä Parikkalan kunnassa Etelä-Karjalan maakunnassa. Se valittiin Vuoden eteläkarjalaiseksi kyläksi vuonna 2011. Kylä kuului Saaren kuntaan vuoden 2005 alkuun saakka, jolloin se liitettiin Parikkalaan.


title: Tarnala

text: Ensimmäisen kerran Tarnala mainitaan kylän nimenä 1615. Vuoden 1618 maakirjassa Tarnalassa todetaan olevan 28 taloa, joista autioita eli asumattomia tai veronmaksukyvyttömiä oli neljä. Talojen määrä oli toiseksi suurin Kirjavalan jälkeen kaikista tuolloisen Suur-Parikkalan kylistä. Vuosina 1617–1721 Tarnala kuului Ruotsin valtakuntaan kuten koko Käkisalmen lääni. Vuoden 1637 taloluettelossa oli erillisinä kylinä mainituissa Tarnalassa 17, Minkkolanniemellä 8 ja Honkakylässä 5 eli yhteensä 30 taloa. Vuonna 1690 vastaavat luvut olivat 12, 9 ja 6 eli yhteensä 27 taloa, joilla oli peltoa keskimäärin 1,25 hehtaaria.


title: Tarnala

text: Tarnalan kylä sijaitsee Pien-Rautjärven itä- ja pohjoispuolella, Valtatie 6:lta Niukkalaan erkanevan Yhdystie 4021:n ja Sorokulmantien numero 4014 risteysalueen tuntumassa. Kylä sijoittuu Pien-Rautjärven ja Uukuniemen väliin, pohjoisessa se rajoittuu Kesälahteen ja etelässä Mikkolanniemeen. Tarnalan tunnettuja paikannimiä ovat useat mäet kuten Mieronmäki, Mäkelänmäki, Linnamäki, ilmeisesti sahauspaikkana toiminut Tellinginmäki ja kokon polttopaikkana tunnettu Kuposenmäki. Mykkiissä on nähtävyytenä kaksi isoa siirtolohkaretta, "Mykkiin kivet". Kylän pinta-ala on noin 30 neliökilometriä, mistä vesistöjen osuus on noin 112 hehtaaria. Venäjän rajalle kylän keskustasta on linnuntietä noin kahdeksan kilometriä. Pien-Rautjärven vuosien 1835–1838 ja 1917–1925 järvenlaskujen ohella Tarnalan kylämaisemaan on vaikuttanut myös Jyrkilänjärven lasku 1873–1898. Sitä varten järvestä avattiin Jyrkilän kanava Pien-Rautjärveen. Kanava perattiin 1953–1958. Ympäristöministeriön maisema-aluetyöryhmä nimesi Tarnalan valtakunnallisesti arvokkaaksi kulttuurimaisema-alueeksi vuonna 1993.


title: Tarnala

text: 2000-luvun alussa Tarnalan 88 perheellä oli yhteensä 52 eri sukunimeä, yleisimpinä Tiaiset, Kososet ja Löppöset. Tarnalan ja Mikkolanniemen yhteinen koulu perustettiin kyläläisten lapsia varten Mikkolanniemelle 1902, mutta uusi yhteinen koulurakennus tehtiin Tarnalaan 1909. Mikkolanniemen saatua oman koulun 1928 ja Saaren-Honkakylän jo aiemmin Tarnalan koulu jäi yhden kylän kouluksi. Alakoulu aloitti 1932, jolloin yläkoulussa eli kansakoulussa oli oppilaita 60. Enimmillään Tarnalassa oli koululaisia 131 vuonna 1956, koulun viimeisenä toimintavuonna 1996 heitä oli enää parikymmentä. Oulun yliopiston matematiikan emeritusprofessori Paavo Turakainen on yksi Tarnalan koululaisista. Kirjaston toiminta alkoi Tarnalassa 1919, joskin kunnan kirjaston lainausasema kylään perustettiin vasta 1949. Urheiluseura Tarnalan Yrityksen toiminta alkoi taas vuonna 1910. Tarnalassa syntynyt Jorma Härkönen voitti yleisurheilun EM-kilpailuissa 1982 pronssia 800 metrillä. Tarnalassa toimineesta kahdeksasta kaupasta pitkäaikaisin oli 63 vuotta toiminut Parikkalan Osuuskaupan Tarnalan myymälä, joka aloitti 1931 ja lopetti toimintansa 1993. Viimeinen kaupoista, Tarnalan K-kauppa, suljettiin 1999. Tarnalan postiasema perustettiin 1945. Sen hoitajana toimi pisimpään eli peräti 33 vuotta Sirkka Laine aina vuoteen 1989 asti. Tarnalan Osuusmeijeri perustettiin 1910 ja sille rakennettiin ensimmäinen oma kiinteistö 1912. Meijeri tuhoutui heti jatkosodan alussa, mutta meijeriosuuskunta purettiin vasta 1962. Tarnalan Osuuskassa aloitti toimintansa 1924. Oman talon se sai 1948 ja Saaren Osuuspankkiin se liitettiin 1976.


title: Tarnala

text: Tarnalan kyläyhdistys perustettiin 1997 jatkamaan 1980 muodostetun kylätoimikunnan työtä. Toimintaan kuuluvat muun muassa erilaiset hankkeet, taideleiri, retkeilyreittien ylläpito, tietotupa sekä ruokakerho "Ruasa". Yhdistys on myös hankkinut uimarantatontin Pien-Rautjärven rannalta, johon on rakennettu pukukopit ja veneenlaskupaikka. Kuposenmäellä on yhdistyksen rakentama kota.


title: Jorma Fred

text: Jorma Lemmitty Fred (alun perin Pohjola, 14. syyskuuta 1931 Nivala – 18. elokuuta 1997 Nurmo) oli suomalainen kansanedustaja ja toiminnanjohtaja.


title: Jorma Fred

text: Jorma Fred toimi ennen kansanedustajan uraansa muun muassa myymälänhoitajana, nuorisonohjaajana, seurakuntien taloudenhoitajana ja toiminnanjohtajana. Hänet valittiin eduskuntaan kristillisen liiton edustajaksi Vaasan läänin vaalipiiristä vuosiksi 1975–1983 ja 1987–1991. Hän oli presidentin valitsijamies 1978 ja vaikutti myös Nurmon kunnanvaltuustossa.


title: Sami Säkkinen

text: Sami Säkkinen (s. 22. marraskuuta 1991) on suomalainen freestylehiihtäjä. Hän edustaa Ruka Slalom Freestyleä. Säkkinen kilpailee ski halfpipessä ja ski slopestylessä. Hän on 185 senttimetriä pitkä ja painaa 75 kilogrammaa.


title: Sami Säkkinen

text: Säkkinen debytoi freestylehiihdon maailmancupissa helmikuussa 2012 Jyväskylässä sijoittuen slopestylessä sijalle 31. Ensimmäiset maailmancupin pisteensä hän saavutti tammikuussa 2013 Copper Mountainin slopestylestä sijoituttuaan sijalle 19. Säkkisen paras sijoitus maailmancupin osakilpailussa on neljäs sija, jonka hän saavutti helmikuussa 2015 Park Cityn slopestyle-kilpailusta. Hän johti kilpailua kahden ensimmäisen kierroksen jälkeen.


title: Sami Säkkinen

text: Säkkinen on osallistunut urallaan kaksiin MM-kilpailuihin, vuosina 2011 ja 2013, ollen parhaimmillaan 14:s vuoden 2013 kilpailuissa Norjan Vossissa.


title: Corey Stoll

text: Corey Daniel Stoll (s. 14. maaliskuuta 1976 New York, Yhdysvallat) on yhdysvaltalainen näyttelijä. Hänet tunnetaan parhaiten Peter Russon roolista poliittisessa jännityssarjassa "House of Cards" (2013). Hän näytteli pääosaa televisiosarjassa "" (2010–2011) ja esittää pääosaa kauhusarjassa "The Strain" (2014–).


title: Corey Stoll

text: Stoll näytteli kirjailija Ernest Hemingwayta elokuvassa "Midnight in Paris" (2011) ja hän on näytellyt myös elokuvissa "Ant-Man" (2015) ja "Café Society" (2016).


title: Pavel Kuližnikov

text: Pavel Aleksandrovitš Kuližnikov (; s. 20. huhtikuuta 1994 Vorkuta) on venäläinen pikaluistelija. Hän on erikoistunut sprinttimatkoille.


title: Pavel Kuližnikov

text: Nuorten MM-kilpailuissa Japanin Obihirossa 2012 Kuližnikov saavutti kultaa ja pronssia, mutta menetti mitalit jäätyään dopingtestissä kiinni 1,3-dimetyyliamyyliamiinin käytöstä. Hän sai kahden vuoden kilpailukiellon, joka alkoi 4. maaliskuuta 2012 ja päättyi 3. maaliskuuta 2014, eikä näin ollen osallistunut Venäjällä järjestettyihin Sotšin talviolympialaisiin 2014.


title: Pavel Kuližnikov

text: Kaudesta 2014–2015 tuli Kuližnikovin läpimurto. Hän saavutti ensimmäisen maailmancupin osakilpailuvoittonsa Obihirossa 1 000 metrillä. Kauden aikana hän saavutti 11 osakilpailuvoittoa ja kolme kakkostilaa. Hän voitti maailmancupin kokonaiskilpailun sekä 500 ja 1 000 metrin lajicupit. Heerenveenin matkakohtaisista MM-kilpailuista Kuližnikov voitti helmikuussa kultaa 2 × 500 metrin kilpailusta ja hopeaa 1 000 metriltä. Helmikuussa hän voitti kultaa myös Astanan sprinttereiden MM-kilpailuista. Kolomnan MM-kisoissa 2016 Kuližnikov voitti maailmanmestaruuden 500 metrillä kahden luistelun yhteisajalla 69,02 ja 1 000 metrillä ajalla 1.08,33. Hän voitti samana talvena sprinttereiden maailmanmestaruuden Soulissa. Hän sijoittui maailmancupin kokonaiskilpailussa kolmanneksi, voitti 500 metrin cupin ja oli 1 000 metrin cupissa toinen.


title: Pavel Kuližnikov

text: 15. marraskuuta 2015 Kuližnikov luisteli 500 metrin maailmanennätyksen 34,00 Calgaryssa, Kanadassa. 20. marraskuuta 2015 hän paransi ennätystä aikaan 33,98 Salt Lake Cityssä.


title: Pavel Kuližnikov

text: Maaliskuussa 2016 Kuližnikov antoi positiiviset dopingnäytteet, jotka sisälsivät meldoniumia, mutta saman vuoden huhtikuun lopussa Kansainvälinen luisteluliitto ISU vapautti hänet dopingepäilystä koska Maailman antidopingtoimisto Wada antoi 13. huhtikuuta linjauksen, jonka mukaan ennen 1. maaliskuuta otetuissa näytteissä 1 mikrogramma meldoniumia millilitrassa katsotaan hyväksyttäväksi rajaksi.


title: Pavel Kuližnikov

text: Kuližnikov saavutti Kolomnan matkakohtaisissa EM-kilpailuissa 2018 kultaa 1 000 metrillä ajalla 1.08,84 ja joukkuesprintissä sekä sai pronssia 500 metrillä.


title: Pavel Kuližnikov

text: Kuližnikovin valmentajana toimii Dmitri Dorofejev.


title: Maria Hill

text: Maria Hill on kuvitteellinen henkilö Marvel Comicsin julkaisemissa sarjakuvissa. Hän esiintyi ensimmäistä kertaa vuonna 2005 julkaistussa "New Avengers" #4 numerossa. Entisenä YPKVV (tai S.H.I.E.L.D.:n) jäsenenä hän on esiintynyt useissa sarjakuvissa, mukaan lukien "Sisällissota"-tarinassa.


title: Maria Hill

text: Marvel Cinematic Universen elokuvissa Maria Hilliä näyttelee Cobie Smulders. Hill on esiintynyt elokuvissa "The Avengers" (2012), "" (2014), "" (2015) ja "" (2018) sekä televisiosarjassa "S.H.I.E.L.D. Agentit".


title: Marvel Studios

text: Marvel Studios, LLC (alun perin nimeltään Marvel Films) on yhdysvaltalainen elokuvayhtiö, jonka toimipaikka on Walt Disney Studiosilla Burbankissa, Kaliforniassa. Yhtiö on nykyään The Walt Disney Companyn omistaman Walt Disney Studiosin tytäryhtiö, ja puheenjohtajana toimii Kevin Feige. Alun perin se oli Marvel Entertainmentin tytäryhtiö, kunnes The Walt Disney Company uudelleenorganisoi yhtiön elokuussa 2015.


title: Marvel Studios

text: Marvel Studiosin tytäryhtiöihin kuuluvat Marvel Music, Marvel Film Productions LLC, MVL Development LLC, MVL Productions LLC, MVL Film Finance LLC, MVL Rights, LLC, Iron Works Productions LLC, Incredible Production and Asgard Productions LLC. Studio on ollut mukana toteuttamassa kolmea yli miljardi dollaria tuottanutta elokuvasarjaa: "X-Men", "Hämähäkkimies" ja Marvel Cinematic Universe, "Hämähäkkimies"-elokuvien ollessa lisensoituna Sony Picturesille. Marvel Studiosin elokuvien levityksestä ovat vastanneet Walt Disney Studios Motion Pictures, Paramount Pictures vuodesta 2008 vuoteen 2011, Universal Pictures vuonna 2008 elokuvan "The Incredible Hulkin" levityksestä. Sony Pictures Releasing taas on vastannut "in" ja muiden Marvel Studiosin kanssa tuotettujen Hämähäkkimies-elokuvien levityksestä vuodesta 2017 asti. Joulukuussa 2017 The Walt Disney Company osallistui 21st Century Foxin myyntiä koskevaan tarjouskilpaan ja heidän 71 miljardin dollarin tarjouksensa Foxista on saanut United States Department of Justice Antitrust Divisionin suostumuksen. 27. heinäkuuta 2018 Disneyn ja Foxin osakkaiden ilmoitettiin hyväksyneen kauppa ja se tullaan viimeistelemään vuoden 2019 alussa. Kaupan kautta Marvel Studios saisi oikeuden käyttää Ihmenelosia ja Ryhmä-X:ää elokuvissaan.


title: Marvel Studios

text: Marvel Studios on julkaissut Marvel Cinematic Universessa jo vuodesta 2008 asti 20 elokuvaa, ensimmäisenä elokuvana "Iron Man" (2008) ja viimeisimpänä "Ant-Man and the Wasp" (2018). Nämä elokuvat sijoittuvat kaikki samaan jatkumoon.


title: Víctor Camarasa

text: Víctor Camarasa Ferrando (s. 28. toukokuuta 1994 Meliana, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Betisiä ja on pelipaikaltaan keskikenttäpelaaja.


title: Víctor Camarasa

text: Camarasa liittyi Valencian nuorisoakatemiaan vuonna 2001. Kymmenen vuotta myöhemmin Camarasa pudotettiin seuran akatemiasta, jonka jälkeen hän siirtyi naapuriseura Levanten junioreihin. Hän nousi seuran reservijoukkueeseen kaudella 2012–2013, joka pelasi maan kolmanneksi korkeimmalla sarjatasolla Segunda División B:ssä.


title: Víctor Camarasa

text: 7. joulukuuta 2013 Camarasa teki ensiesiintymisensä edustusjoukkueessa Copa del Reyn ensimmäisessä osaottelussa Recreativo de Huelvaa vastaan. Kaksi päivää myöhemmin hän solmi seuran kanssa kuusivuotisen sopimuksen. 17. joulukuuta 2013 pelatussa Copa del Reyn toisessa osaottelussa Recreativoa vastaan hän teki ensimmäisen maalinsa edustusjoukkueessa, kun Levante kaatoi huelvalaisseuran numeroin 4–0 ja eteni seuraavalle kierrokselle.


title: Víctor Camarasa

text: 14. tammikuuta 2014 hän pelasi ensimmäisen ottelunsa maan korkeimmalla sarjatasolla Primera Divisiónissa, tultuaan vaihdosta kentälle ottelussa paikallisvastustaja Valenciaa vastaan. Heinäkuussa 2014 päävalmentajana toiminut José Luis Mendilibar nosti Camarasan edustusjoukkueen kokoonpanoon tulevaksi kaudeksi.


title: Víctor Camarasa

text: 4. lokakuuta 2014 Camarasa teki ensimmäisen maalinsa maan pääsarjassa ottelussa Eibaria vastaan.


title: Nico Ihle

text: Nico Herbert Ihle (s. 2. joulukuuta 1985 Karl-Marx-Stadt, Itä-Saksa) on saksalainen pikaluistelija, joka kilpailee pääosin 500 ja 1 000 metrillä. Ihle on 187 senttimetriä pitkä, painaa 85 kilogrammaa ja edustaa Chemnitzer SC:tä.


title: Nico Ihle

text: Pikaluistelun maailmancupissa Ihle on kilpaillut marraskuusta 2005 asti. Hän on saavuttanut osakilpailuvoiton Berliinistä 1 000 metriltä kaudelta 2014-2015 sekä Naganosta ja Berliinistä 500 metriltä kaudelta 2016–2017, kaksi kakkossijaa 500 metriltä Inzellistä kaudelta 2013-2014 ja Heerenveenistä kaudelta 2017–2018 sekä seitsemän kolmossijaa. Hän sijoittui 1 000 metrin maailmancupin kokonaiskilpailussa kolmanneksi kaudella 2014-2015.


title: Nico Ihle

text: Ihle on osallistunut kolmiin talviolympialaisiin, vuosina 2010, 2014 ja 2018. Hänen paras sijoituksensa on neljäs sija 1 000 metriltä vuodelta 2014 Sotšista. Samojen kisojen 500 metrillä hän oli kahdeksas. Pyeongchangissa 2018 hän sijoittui kahdeksanneksi sekä 500 että 1 000 metrillä.


title: Nico Ihle

text: Matkakohtaisiin maailmanmestaruuskilpailuihin Ihle on osallistunut kuusi kertaa ja sprinttimaailmanmestaruuskilpailuihin yhdeksän kertaa. Hän sai Gangwonissa 2017 hopeaa 1 000 metriltä ja oli neljäs 500 metrillä. Heerenveenissä 2015 hän sijoittui seitsemänneksi 1 000 metrillä. Hän oli sprinttimaailmanmestaruuskilpailuissa neljäs 2016 ja 2018 sekä kahdeksas 2017. Hän saavutti EM-sprinttikilpailuissa pronssia 2017 ja matkakohtaisten EM-kisojen 1 000 metrillä pronssia 2018.


title: Nico Ihle

text: Myös Ihlen isoveli Denny Ihle on pikaluistelija.


title: Band Baaja Baaraat

text: Band Baaja Baaraat on vuonna 2010 ensi-iltansa saanut intialainen romanttinen komedia, jonka on ohjannut Maneesh Sharma ja tuottanut Aditya Chopra. Päärooleja näyttelevät Anushka Sharma ja elokuvadebyyttinsä tekevä Ranveer Singh. Pienellä budjetilla tehty "Band Baaja Baaraat" menestyi yllättävän hyvin.


title: Band Baaja Baaraat

text:
Valmistuttuaan yliopistosta Shruti ja Bittoo perustavat yhdessä hääsuunnitteluyrityksen, mutta romanttiset tunteet alkavat mennä liiketoiminnan edelle.
Elokuvan tamilinkielinen versio "Aaha Kalyanam" sai ensi-iltansa 21. helmikuuta 2014. Päärooleja näyttelivät Nani ja Vaani Kapoor.


title: Keltot

text: Keltot ("Crepis") on asterikasveihin kuuluva suku, jossa on noin 200 lajia yksi- ja monivuotisia ruohokasveja. Niiden mykeröjen kukat voivat olla kirkkaankeltaisia, oransseja, vaaleanpunaisia tai magentanpunaisia. Muutamia kelttolajeja viljellään koristekasveina, toisaalta jotkin keltot ovat sitkeitä rikkakasveja.


title: Keltot

text: Ainakin viisi kelttojen lajia kasvaa luonnonvaraisina Suomessa: suokeltto, piennarkeltto, vanakeltto, ketokeltto ja hoikkakeltto. Niistä suokeltto ja ketokeltto ovat yleisiä. Vanakeltto ja ketokelton alalaji pahtaketokeltto ovat Suomessa erittäin uhanalaisia.


title: Eero Hautojärvi

text: Eero Johannes ”Patu” Hautojärvi (21. toukokuuta 1908 Ähtäri – 14. joulukuuta 1991 Helsinki) oli suomalainen satamatyömies, joka toimi pitkään Suomen Kommunistisen Puolueen (SKP) toimitsijana ja järjestysmiehenä. Hän oli vuonna 1948 lyhyen aikaa Helsingin liikkuvan poliisin komentajana ja hänen komentamansa osaston kuviteltiin olleen keskeisessä osassa kommunistien väitetysti suunnittelemassa vallankaappauksessa.


title: Eero Hautojärvi

text: Ähtärissä syntynyt Hautojärvi liittyi työväenliikkeeseen työskennellessään Inhan tehtaalla ja toimi myöhemmin satamatyömiehenä Helsingissä. Hänet tunnettiin rajuissa satamatappeluissa karaistuneena kiivaana ja rohkeana miehenä sekä vankkumattomana kommunistina. Liityttyään kommunistinuorten toimintaan hän osallistui 1932 SKP:n kursseille Moskovassa. Hautojärvi joutui pidätetyksi Vilho Pentikäisen vakoilujutun yhteydessä joulukuussa 1933 ja sai kolmen ja puolen vuoden kuritushuonetuomion. Vapauduttuaan vuoden 1936 lopussa hän osallistui vapaaehtoisena Espanjan sisällissotaan 1937–1938. Menomatkalla hän jäi tovereineen kiinni Ranskassa ja joutui viettämään siellä kahdeksan kuukautta vankeudessa ennen pääsyään Espanjaan. Talvisodan ajan Hautojärvi onnistui piilottelemaan Helsingissä. Talvisodan päätyttyä hän perusti yhdessä Urho Oraksen, Lauri Kantolan ja Lauri Vileniuksen kanssa omin päin uuden väliaikaisen johtoelimen SKP:lle. Hautojärvi myös järjesti Helsingissä mellakoita Suomen ja Neuvostoliiton rauhan ja ystävyyden seuran kokousten yhteydessä, kunnes hänet pidätettiin elokuun 1940 alussa. Koko jatkosodan ajan hän oli vankeudessa. Häntä pidettiin Espanjan-taustansa vuoksi liian vaarallisena sijoitettavaksi Pärmin pataljoonaan, ja hän joutui sen sijaan Riihimäen vankilan kautta Koverin keskitysleirille Itä-Karjalaan.


title: Eero Hautojärvi

text: Jatkosodan jälkeen Hautojärvi valittiin ensi alkuun Helsingin kunnantyöntekijöiden SKP:n osaston puheenjohtajaksi. Syksystä 1945 alkaen hän työskenteli kahden vuoden ajan Punaisessa Valpossa, ensin ylimääräisenä kuulustelijana ja keväästä 1946 alkaen passitoimiston apulaispäällikkönä. Hän johti myös SKP:n epävirallista järjestyskaartia. Syksyllä 1947 Hautojärvi nimitettiin liikkuvan poliisin Helsingin osaston toimiupseeriksi ja keväällä 1948 päälliköksi. Hänen alaisuudessaan oli noin sata poliisia, joista ainakin puolet katsottiin kommunisteiksi. Kun Suomen johto huhtikuussa 1948 kuvitteli kommunistien aikovan yrittää vallankaappausta, Helsingin poliisikomentaja Erik Gabrielsson takavarikoi liikkuvan poliisin aseet ja lukitsi ne Suurkirkon kryptaan sekä pidätti Hautojärven virantoimituksesta. Hautojärvi jatkoi SKP:n järjestysmiehenä ja joutui pidätetyksi vuoden 1949 Kemin tapahtumien yhteydessä. Myöhemmin hän toimi SKDL:n toimitsijana ja taloudenhoitajana sekä Helsingin Kulttuuritalon isännöitsijänä ja vahtimestarina.


title: Santaskylä

text: Santaskylä on kylä Kankaanpään kaupungissa. Santaskylä sijaitsee noin 20 kilometrin päässä kaupungin keskustasta pohjoiseen. Kylän halki menee Santaskyläntie, joka alkaa Ala-Honkajoelta ja päättyy Honkajoelle.


title: Santaskylä

text: Santaskylän kyläyhdistys


title: Paavo Koskinen

text: Paavo Koskinen (23. helmikuuta 1903 Janakkala – 30. syyskuuta 1980 Helsinki) oli suomalainen kommunistipoliitikko, joka kuului Suomen Kommunistisen Puolueen (SKP) johtoon.


title: Paavo Koskinen

text: Koskinen syntyi Janakkalassa ja työskenteli alkujaan muurarina. Hän siirtyi poliittiseen toimintaan muutettuaan Helsinkiin ja liityttyyään Helsingin Jyryn painijoihin. Hän joutui poliittisista syistä ensimmäisen kerran vankeuteen vuonna 1930, kun hänen kotoaan löytyi salainen kommunistien kirjapaino. Hän vapautui Tammisaaren vankilasta 1934 ja jouduttuaan etsintäkuulutetuksi meni vuoden 1935 alussa Neuvostoliittoon. Koskinen osallistui siellä kommunistinuorten maailmankongressiin ja opiskeli Moskovan Lenin-koulussa, mistä hänet keväällä 1937 komennettiin muiden koululaisten tavoin ”vapaaehtoisena” Espanjan sisällissotaan. Hän palveli kansainvälisissä prikaateissa salanimellä "Gunnar Ebb" ja yleni kapteeniksi – Suomen armeijassa hänen sotilasarvonsa oli ollut korpraali. Hän toimi kanadalaistaustaisen Mackenzie-Papineau-pataljoonan konekiväärikomppanian päällikkönä ja loppuvaiheessa syksyllä 1938 jonkin aikaa koko pataljoonan vt. komentajana. Espanjan vapaaehtoisten palatessa Suomeen joulukuussa 1938 muut miehet laskettiin vapaiksi, mutta Koskinen vangittiin ja hänet tuomittiin oikeudessa ilmiantaja Tauno Taivaisen todistuksen perusteella yli kolmeksi vuodeksi kuritushuoneeseen maanalaisesta kommunistisesta toiminnastaan. Kansainvälisten prikaatien entiset sotilaat lähettivät ulkomailta saakka vetoomuksia hänen vapauttamisekseen. Koskisen rangaistus päättyi keväällä 1943, mutta häntä pidettiin vielä sen jälkeen turvasäilövankeudessa Köyliön varavankilassa jatkosodan loppumiseen asti.


title: Paavo Koskinen

text: Vankilasta vapauduttuaan Koskinen osallistui lokakuussa 1944 SKP:n uuteen perustavaan kokoukseen ja hänet valittiin suoraan puolueen ylimpään johtoelimeen eli puoluetoimikuntaan (myöh. poliittinen toimikunta eli ns. politbyroo), jossa hän pysyi yhtäjaksoisesti vuoteen 1965. Hän toimi myös SKP:n ensimmäisenä Helsingin-piirisihteerinä 1944–1945. Sen jälkeen hän vastasi SKP:n johdossa sotilasasioista, toimi puolueen valtakunnallisena vaalipäällikkönä ja kuului salaisiin toimielimiin, jotka tutkivat puolueen omien jäsenten luotettavuutta. Koskinen tunnettiin vuosien ajan SKP:ssä kovana kaaderipoliitikkona, mutta 1960-luvun puolivälin jälkeen hän kääntyi tukemaan puolueen sisäistä uudistuslinjaa. Tämän vuoksi puheenjohtaja Aimo Aaltonen järjesti hänet 1965 syrjäytetyksi politbyroosta, mutta hän säilytti arvovaltansa puoluejohdossa sen jälkeenkin. Koskinen esiintyi vanhoilla päivillään usein Espanjan sisällissodan kunnianarvoisana veteraanina ja osallistui "Espanjankävijät"-nimisen suomalaisen dokumenttielokuvan tekemiseen. Hän sai äkillisen sairauskohtauksen elokuvan kutsuvierasnäytännössä syksyllä 1980 ja kuoli pian sen jälkeen.


title: Paavo Koskinen

text: Koskinen toimi yhtenä kuvanveistäjä Felix Nylundin malleista tämän veistäessä Helsingin Kolmen sepän patsasta.


title: SOKO J-21 Jastreb

text: SOKO J-21 Jastreb (suom. "Kanahaukka") on Jugoslaviassa valmistettu kevyt hävittäjäpommittaja, jota voitiin käyttää lähinnä tiedustelutoimintaan ja maavoimien tukemiseen maataistelukoneena, ehkei niinkään ilmataistelutoimintaan. Konetyyppi ei oleellisesti eronnut G-2 Galeb -tyypistä, josta se kehiteltiin. Konetta valmisti SOKO:n lentokonetehdas Mostarissa. Konetyyppi on suorasiipinen ja joko yksi- taikka kaksipaikkainen, ja se on varustettu muun muassa heittoistuimin. Koneen enimmäisnopeus on 820 km/h. Lakikorkeus on 12 000 metriä ja kantama 1 520 kilometriä.


title: SOKO J-21 Jastreb

text: J-21 Jastrebin voimanlähteenä toimii paranneltu "Bristol-Siddeley Viper" -suihkumoottori. Koneessa on 3x 12,7 mm konekivääri-aseistus sekä 8x ripustuspisteet pudotettavalle aseistukselle, jota enintään 500 kg verran. Aseistukseen saattaa kuulua raketteja, tykkipodeja, pommeja sekä rakettipodeja tai rypälepommeja. Konetta myytiin Libyaan sekä Zaireen.


title: Sääskijärvi

text: Sääskijärvi on Simojoen vesistöön kuuluva pieni järvi Ranualla Etelä-Lapissa Simojoen keskijuoksulla. Järven pinta-ala on noin 1,9 km, ja sen korkeustaso on 155,3 metriä merenpinnan yläpuolella. Järvi laskee Sääskiojaa pitkin Simojokeen. Rantaviivaa järvellä on 9,59 km. Järven ainoat saaret ovat Koivusaari ja Petäjäsaari.


title: Sääskijärvi

text: Sääskijärven vedenlaatu on erinomainen. Järvi saa vetensä koillisesta Palo-ojasta.


title: Luiminkajärvi

text: Luiminkajärvi on Iijoen vesistöön kuuluva pieni järvi Ranualla Etelä-Lapissa. Järven pinta-ala on noin 3,6 km, ja sen korkeustaso on 150,7 metriä merenpinnan yläpuolella. Järvi laskee Luiminkajokea pitkin Siuruanjokeen ja siitä edelleen Iijokeen. Rantaviivaa järvellä on 17,8 km. Suurimmat saaret ovat Kuusisaari, Palosaari ja Kalliosaari.


title: Luiminkajärvi

text: Luiminkajärven vedenlaatu on hyvä. Järvi saa vetensä idästä Petäjäjärvestä Alasalmi-nimisen pienen joen kautta.


title: Ilpo Rissanen

text: Ilpo Rissanen (17. elokuuta 1950 – ?) oli suomalainen koripalloilija.


title: Ilpo Rissanen

text: Helsingin Kisa-Tovereiden kasvatti Rissanen pelasi kasvattajaseurassaan viisi kautta vuosina 1968−1973. HKT voitti tuona ajanjaksona Suomen cupin kerran ja otti kahdesti cup-hopeaa sekä neljä himmeämpää SM-mitalia. Vuodet 1973−1981 Rissanen pelasi Turun NMKY:ssä, joka selviytyi karsintojen kautta Euroopan mestareiden cupin lohkovaiheeseen ja sijoittui lopulta kymmenenneksi kaudella 1975–1976. Suomessa Rissanen ja NMKY voittivat Suomen mestaruuden vuosina 1975 ja 1977, kolme muuta SM-mitalia, Suomen cupin vuonna 1976 ja kaksi cup-hopeaa.


title: Ilpo Rissanen

text: Suomen maajoukkueessa Rissanen pelasi vuosina 1972–1976 68 ottelua 5,5 pisteen keskiarvolla.


title: Ville Heino (yrittäjä)

text: Ville Juhani Heino (s. 6. elokuuta 1980 Porvoo) on suomalainen rakennusalan yrittäjä. Hän on toiminut yrittäjänä vuodesta 2007 yrityksissä Tupla-H rakennuspalvelu Oy sekä Runtu Works Oy ja toiminut korjausrakentamisen asiantuntijana ja remonttimiehenä televisio-ohjelmissa Inno vuosina 2008-2010 esitetyillä kausilla, Huvila ja huussi vuosina 2014-2016 esitetyillä kausilla sekä Kotoisa vuodesta 2018 esitetystä kaudesta alkaen.


title: Ville Heino (yrittäjä)

text: Runtu Works Oy - kotisivut


title: Anthony Mason

text: Anthony George Douglas Mason (14. joulukuuta 1966 Miami, Florida – 28. helmikuuta 2015 Manhattan, New York) oli yhdysvaltalainen koripalloilija.


title: Anthony Mason

text: Mason pelasi NBA:ssa yhteensä 13 kautta vuosien 1989–2003 välillä. Lisäksi hän pelasi muun muassa Turkissa. NBA:ssa Mason valittiin vuonna 2001 ja vuonna 1995.


title: Anthony Mason

text: Mason sai helmikuun 2015 alussa massiivisen sydäninfarktin. Hän ei toipunut vaan kuoli 28. helmikuuta 2015 Manhattanilla 48 vuoden iässä.


title: Yleisurheilun sisäratojen Euroopan-mestaruuskilpailut 2015

text: 33. yleisurheilun sisäratojen Euroopan-mestaruuskilpailut järjestettiin Tšekin Prahassa 5.–8. maaliskuuta 2015. Kilpailupaikkana toimi O2 Arena.


text: Isäntämaa


text: Lähde


title: Annabelle (nukke)

text: Annabelle on räsynukke, jota demonologeiksi itseään kutsuva Warrenien pariskunta pitää museossa Monroessa, Connecticutissa. Heidän mukaansa nukke on noiduttu. Nukke on antanut inspiraation esimerkiksi elokuville "Kirottu" (2013) ja "Annabelle" (2014), joista jälkimmäinen käsittelee itse nukkea ja tapahtumia. lasikaapissa


title: II (Pharaoh Overlordin albumi)

text: II on vuonna 2003 ilmestynyt Pharaoh Overlordin toinen studioalbumi, jonka julkaisi amerikkalainen No Quarter Records. Se on edeltäjänsä tapaan instrumentaalilevy ja koostuu suurimmaksi osaksi samaa riffiä toistavista kappaleista. Tällä kertaa mukana on myös akustisia instrumentteja.


title: The Battle of the Axehammer

text: The Battle of the Axehammer on vuonna 2004 ilmestynyt Pharaoh Overlordin ensimmäinen livealbumi, jonka julkaisi amerikkalainen Last Visible Dog. Se äänitettiin Helsingin Stella Star Clubilla syyskuussa 2001. Levyllä on kolme kappaletta yhtyeen kahdelta ensimmäiseltä studioalbumilta sekä kaksi ennenjulkaisematonta kappaletta. Vierailijoina levyllä ovat Circlen entinen kitaristi Jyrki Laiho sekä useassa suomalaisessa yhtyeessä vaikuttanut Pekka Pirttikangas.


title: Kansan vapauden puolue PARNAS

text:
Kansan vapauden puolue "PARNAS" () on venäläinen puolue, joka rekisteröitiin 2012. Puolueen edeltäjien juuret yltävät 1990-luvulle.
Se kertoo olevansa "eurooppalainen valinta" ja pitää Venäjää osana eurooppalaista sivilisaatiota ja korostaa avoimmuutta, ihmisoikeuksia ja markkinataloutta.


title: Kansan vapauden puolue PARNAS

text: Puolue on liberaalipuolueiden ALDE:n jäsen.


title: Kansan vapauden puolue PARNAS

text: Puolueen eräs edeltäjä, Venäjän federaation republikaaninen (tai tasavaltalainen) puolue (Республиканская партия России, RPR) rekisteröitiin 1991 NKP:sta irtautuneen Demokraattisen ohjelman liikkeen perustalta, joten se oli yksi kolmesta ensimmäisestä puolueesta Venäjällä. Puolue oli edustettuna neljässä duumassa. 2000-luvulla se otti osaa Toinen Venäjä -liikkeeseen ja osallistui Erimielisten marsseille. Puolue menetti rekisteröintinsä vuonna 2007.


title: Kansan vapauden puolue PARNAS

text: Vuonna 2010 puolue liittyi "Kansan vapauden puolue – Venäjä ilman mielivaltaa ja korruptiota" -liikkeeseen (PARNAS). Tuohon koalitioon kuuluivat tuolloin:


title: Kansan vapauden puolue PARNAS

text: Vuonna 2012 Venäjän oikeusministeriö palautti puolueen puoluerekisteriin oikeudenkäynnin jälkeen, joka oli edennyt Euroopan ihmisoikeustuomioistuimeen saakka. PARNAS-liikkeen aktivistit liittyivät tuolloin puolueeseen, ja 15. puoluekokous 16. kesäkuuta 2012 muutti puolueen nimen muotoon RPR-PARNAS ja Kasjanov ja Nemtsov nousivat sen kanssapuheenjohtajiksi Ryžkovin rinnalle.


title: Kansan vapauden puolue PARNAS

text:
Tämä artikkeli tai sen osa on käännetty tai siihen on haettu tietoja vieraskielisen Wikipedian artikkelista.
Alkuperäiset artikkelit:


title: Maija Heino-Vesihiisi

text: Tyyni Maija Heino-Vesihiisi (o.s. Heino, 22. huhtikuuta 1924 Rautu – 27. heinäkuuta 2010 Espoo) oli suomalainen kansanedustaja, kunnallispoliitikko ja kieltenopettaja.


title: Maija Heino-Vesihiisi

text: Maija Heino syntyi Raudussa sittemmin luovutetun Karjalan alueella ja toimi sodassa valonheitinlottana. Hän valmistui Helsingin yliopistosta filosofian maisteriksi 1952 ja työskenteli englannin ja saksan kielten opettajana Iisalmella, Kemissä, Kuopiossa ja Espoossa. Hän avioitui toimitusjohtaja Veli-Mies Vesihiiden kanssa 1972.


title: Maija Heino-Vesihiisi

text: Maija Heino-Vesihiisi valittiin eduskuntaan kokoomuksen edustajana Kuopion läänin vaalipiiristä vuosiksi 1970–1972. Hän vaikutti myös Kuopion kaupunginvaltuustossa ja kaupunginhallituksessa.


title: Maija Heino-Vesihiisi

text: Maija Heino-Vesihiisi toimitti kolme kirjaa:


title: Walhalla (ravintola)

text: Walhalla on Helsingissä Suomenlinnan eteläkärjen Kustaanmiekan saaren linnoitusmuureissa vuodesta 1952 toiminut ravintola, jonka nimi tulee Viaporissa 1780-luvulla toimineesta Valhalla-seurasta. Walhalla koostuu nykyisin kolmesta ravintolasta, jotka ovat iltaravintola "Walhalla Gourmet", pizzeria "Nikolai" ja "Aurinkoterassi & Bar". Lisäksi ravintolan piha-aluetta telttoineen käytetään suuriin tilaisuuksiin. Walhalla on avoinna kesäisin vapusta alkaen, mutta toimii ympäri vuoden tilausravintolana.


title: Walhalla (ravintola)

text: Ravintolatilat rakennettiin Suomenlinnan linnoitukseen vuosina 1949–1951 Helsingin vuoden 1952 kesäolympiakisojen edustustarkoituksiin. Tilojen suunnittelijana toimi arkkitehti Aulis Blomstedt. Ravintolan pääsali rakennettiin kaponieeri Delwigiin, ja osa kaponieeri Boijesta toimii kabinettina. Boijessa on myös ravintolan näköalaterassi.


title: Marja Linnankivi

text: Marja Linnankivi, ent. "Kekkonen", o.s. "Linnala" (23. heinäkuuta 1932 – 8. helmikuuta 2015) oli suomalainen musiikinopettaja ja opetusneuvos. Hän työskenteli Kirkkopuiston tyttökoulussa ja Tyttönormaalilyseossa ja sen jälkeen Opetushallituksessa, josta jäi eläkkeelle opetusneuvoksena. Hän oli presidentti Urho Kekkosen pojan Matti Kekkosen puoliso. Avioliittonsa aikana Linnankivi karttoi julkisuutta. Hän kirjoitti kahdet muistelmat, nuoruusajasta kertovan "Töölön tyttö" ja avioliiton ajasta kertovan "Kekkosten miniänä" sekä ammattikirjallisuutta.


title: Marja Linnankivi

text: Hänen isänsä oli säveltäjä Eino Linnala, äitinsä laulajatar ja musiikkipedagogi Taru Linnala.


title: Aaro Stykki

text: Aaro Veikko Stykki (4. tammikuuta 1918 Johannes – 21. tammikuuta 1975 Helsinki) oli suomalainen kansanedustaja, kunnallispoliitikko, rakennusmestari ja toimitusjohtaja.


title: Aaro Stykki

text: Aaro Stykki valmistui rakennusmestariksi 1944. Hän työskenteli useissa yrityksissä rakennusmestarina tai työpäällikkönä 1944–1953 sekä rakennusurakoitsijana ja Rakennusura Oy:n toimitusjohtajana 1953–1975.


title: Aaro Stykki

text: Aaro Stykki valittiin eduskuntaan Suomen Kansanpuolueen (vuodesta 1965 Liberaalisen Kansanpuolueen) edustajaksi Uudenmaan läänin vaalipiiristä vuosiksi 1958–1966. Hän oli myös Espoon kunnanvaltuuston, kauppalanvaltuuston ja kauppalanhallituksen jäsen sekä Uudenmaan maakuntaliiton varapuheenjohtaja.


title: Il primo giorno d’estate

text: Il primo giorno d'estate (Suomeksi: "Kesän ensimmäinen päivä") on italialaislaulaja Violettan kappale, joka julkaistiin hänen uransa toisena singlenä 21. kesäkuuta 2014. Kappale julkaistiin vain digitaalisesti ladattavana ja nykypäivään mennessä se ei ole ollut osana mitään albumia tai EP-levyä. Kappaleelle on tehty myös musiikkivideo, joka kuvattiin Marina di Ravennassa, Italiassa kesäkuussa 2014. Violetta pyysi hänen Facebook-sivujensa kautta faneja tulemaan osaksi musiikkivideon kuvaamista, joka sijoittuu pääosin "Hana Bin" rannalle sekä muihin pienen rantakaupungin kohteisiin. Video julkaistiin virallisesti 4. heinäkuuta 2014.


title: Dimmi che non passa

text: Dimmi che non passa on italialaislaulaja Violettan kappale hänen ensimmäiseltä samannimiseltä EP:ltä. Se julkaistiin digitaalisesti ladattavana singlenä 12. joulukuuta 2013, päivää myöhemmin Italian The X Factor-kilpailun seitsemännen tuotantokauden finaalista. Kuten yleensä monissa italialaisissa ohjelmissa, kaikilla semifinalisteilla oli mahdollisuus esittää joku ennenjulkaisematon kappale. Kappaleelle on tehty myös musiikkivideo, joka kuvattiin Milanossa, Italiassa joulukuussa 2013. Sen ohjasi joukko tuottajia nimen Tom Summers alaisena ja se julkaistiin virallisesti 28. joulukuuta 2013. Kappale on onnistunut pääsemään listoille vain kotimaassaan, jossa se pääsi Italian virallisen latauslistan sijalle kuusi.


title: Dimmi che non passa

text: Singlestä julkaistiin remix-versio vuonna 2014.


title: Nurmijoki

text: Nurmijoki on Pohjois-Savossa Sonkajärven kunnan alueella virtaava joki. Joki kuuluu Vuoksen vesistön latvavesiin ja pituutta sillä on 25 kilometriä. Nurmijoki saa alkunsa Haapajärvestä ja laskee Koirakosken kylän kohdalla Sälevään. Joella on pudotuskorkeutta 25 km:n matkalla 28 metriä. Se on tunnettu kalastusmatkailukohde.


title: Nurmijoki

text: Jokireitin varrella on 9 koskea: Nurmijoen ympäristö on suosittua virkistysaluetta, jota käyttävät kalastajat ja koskimelojat. Joen kalalajistoon kuuluvat mm. taimen, harjus, ahven, ja hauki. Sen rannoilla voi kokea erämaatunnelmaa. Vesi on puhdasta, mutta jonkin verran humuspitoista. Alueella asustaa majavia ja rannoilta voi tavata karhun jälkiä.


title: Violetta (laulaja)

text: Violetta, oikealta nimeltään Violetta Zironi (s. 5. huhtikuuta 1995) on italialainen laulaja-lauluntekijä. Vuonna 2013 hän otti osaa The X Factorin italialaisversion seitsemännelle tuotantokaudelle hänen ukulelellään josta tuli myöhemmin hänen tavaramerkki-instrumenttinsa. Hän saavutti finaalin ja pääsi siellä sijalle kolme.


title: Violetta (laulaja)

text: Tähän mennessä hän on julkaissut kaksi singleä sekä EP:n nimeltään Dimmi Che Non Passa, jolta julkaistiin hänen debyyttisinglensä "Dimmi che non passa". Kappaletta ylistettiin sen tuoreesta countrytyylistä, oltuaan hänen ensimmäinen tämän genren kappale jonka ovat täysin tuottaneet italialaiset tuottajat.


title: Violetta (laulaja)

text: Albumit ja EP:tSinglet


title: Ville Heino

text: Ville Heino voi tarkoittaa ainakin seuraavia henkilöitä:


title: All for You

text: All for You on yhdysvaltalaislaulaja Janet Jacksonin kappale, joka julkaistiin hänen seitsemännen, All for You-studioalbumin johdantosinglenä 6. maaliskuuta 2001. Jacksonin sekä Jam and Lewisin sanoittamana ja tuottamana "All for You" on dancepopkappale joka kertoo jonkun kanssa flirttailemisesta tanssilattialla. Kappale sai pääosin positiivisia vastaanottoja musiikkikriitikoilta, jotka kehuivat sen muutosta pirteämpään ja vielä optimistisempaan tyyliin Janetin edellisestä, The Velvet Rope-albumista.


title: All for You

text: MTV nimitti Jacksonin "Radion kuningattareksi", kun kappale teki radiohistoriaa oltuaan ensimmäinen single, joka soi jokaisessa pop, rytmi ja urbaanissa radioformaatissa sen julkaisuviikolla. Siitä tuli myös kaikkien aikojen menestynein debyyttisingle, joka ei ole ollut kaupallisesti saatavilla Yhdysvalloissa ja Ranskassa. Kappale saavutti Billboard Hot 100-listan ensimmäisen sijan seitsemäksi viikoksi, muodostuen siellä vuoden pisimpään listan kärjessä pysytelleeksi kappaleeksi. Kappale saavutti listan kärjen myös Brasiliassa, Kanadassa ja Japanissa sekä pääsi viiden ja kymmenen parhaan joukkoon monissa valtioissa maailmanlaajuisesti.


title: All for You

text: "All for Youn" on kuvailtu olevan yksi Jacksonin nimikkokappaleista ja se voitti Grammy-palkinnon kategoriassa "Paras dance-levytys", ASCAP Awardin kategoriassa "Vuoden kappale" sekä Teen Choice Awardin kategoriassa "Paras single". Tämän lisäksi kappale sai muita myyntipalkintoja Isossa-Britanniassa ja Japanissa sekä levypalkintoja Australiassa, Ranskassa ja Uudessa-Seelannissa. Kappaleen musiikkivideo sai useita tunnustuksia, mukaan lukien ehdokkuuden MTV Video Music Awardsissa kategoriassa "Vuoden video".


title: Ohi Omoijuanfo

text: Ohi Kwoeme Omoijuanfo (s. 10. tammikuuta 1994 Oslo) on norjalainen jalkapalloilija, pelipaikaltaan keskikenttäpelaaja.


title: Ohi Omoijuanfo

text: Omoijuanfo aloitti ammattilaisuransa norjalaisessa Lillestrømissä. Hän teki ensiesiintymisensä Norjan pääsarjassa 16-vuotiaana tultuaan vaihdosta kentälle 7. marraskuuta 2010 Lillestrømin hävitessä vieraissa Strømsgodsetille 4–5. Omoijuanfo teki kauden 2010 ainoaksi jääneessä ottelussaan myös maalin. Kausien 2011–2014 aikana Omoijuanfo pelasi Lillestrømissä 81 sarjaottelua, joista 40:ssä hän oli avauskokoonpanossa. Maaleja hän teki näissä otteluissa kahdeksan. Kauden 2014 jälkeen Omoijuanfo jätti seuran.


title: Want U Back

text: Want U Back on brittiläislaulaja Cher Lloydin kappale hänen Sticks + Stones-debyyttistudioalbumilta. Se julkaistiin albumin kolmantena kansainvälisenä singlenä 19. helmikuuta sekä Yhdysvalloissa albumin ensimmäisenä singlenä 22. toukokuuta 2012. Kappaleen brittiläinen versio sisältää X Factor USA-kilpailija Brian "Astro" Bradleyn esittämiä sanoja, kun taas Calvin Broadusin sekä albumin alkuperäisversio ilman Bradleyn sanoja julkaistiin Yhdysvalloissa. Kappaleen sanoittivat Shellback sekä Savan Kotecha ja sen tuotti Shellback. Musikaalisesti "Want U Back" on dancepopkappale purukumipopin sekä synthpopin elementeillä kun taas kappaleen sanat kertovat tytöstä joka kiistää olevansa mustasukkainen siitä, että hänen ex-poikaystävänsä on löytänyt toisen tytön. Vaikka tämä olikin se joka halusi ensisijaisesti lopettaa suhteen, hän yrittää lukuisin eri keinoin sabotoida ex-poikaystävänsä uutta parisuhdetta.


title: Want U Back

text: Kappale sai pääosin positiivisen vastaanoton musiikkikriitikoilta, jotka ylistivät laulajan nenäkästä asennetta ja pitivät sitä "mukaansatempaavana". Kappaleesta on tehty kaksi erilaista musiikkivideota: Brittiläinen ja yhdysvaltalainen versio. Molemmissa videoissa nähdään Lloyd patikoimassa läpi vanhojen valokuvien hänen entisen poikaystävänsä kanssa sekä joissakin tämä poikaystävä hänen uuden tyttöystävänsä kanssa, joissa ex-tyttöystävä aiheuttaa tuhoa onnelliselle parille. Kappale saavutti Uuden-Seelannin singlelistan sijan kolme, Irlannin singlelistan sijan kahdeksantoista sekä Britannian singlelistan sijan kaksitoista. Yhdysvalloissa kappale saavutti Pop Songs-listan yhdeksännen sekä Billboard Hot 100-listan kahdennentoista sijan, joka oli hänen ensimmäinen neljänkymmenen parhaan joukkoon päässyt kappale Yhdysvalloissa. Se on nykypäivään mennessä sekä Yhdysvaltain että kansainvälisesti Lloydin menestynein kappale.


title: Martin Berger

text: Martin Berger (s. 10. joulukuuta 1996 Turku) on suomalainen jääkiekkopuolustaja, joka edustaa SM-liigajoukkue KooKoossa. Hän on pelityyliltään peruspuolustaja.


title: Martin Berger

text: Berger on Turun Palloseuran kasvatti. Hän oli kaudella 2011–2012 seuran C-nuorten tehokkain puolustaja I-divisioonan runkosarjassa tehoilla 2+15=17. Kaudella 2014–2015 Berger debytoi TPS:n SM-liigajoukkueessa. Hän pelasi ensimmäisen liigaottelunsa 28. helmikuuta 2015 vieraissa Helsingin IFK:ta vastaan. Berger sai ottelussa jääaikaa 11.41 minuuttia. Kaikkiaan hän pelasi kauden aikana viisi SM-liigaottelua. Berger pelasi kautensa suurimmaksi osaksi TPS:n A-nuorissa, joissa hän voitti kauden päätteeksi Suomenmestaruuden.


title: Martin Berger

text: Toukokuussa 2015 Berger teki kolmivuotisen SM-liigasopimuksen TPS:n kanssa. Hän pelasi kaudella 2015–2016 seuran liigajoukkueessa kolme runkosarja- sekä yhden playoff- ja Mestarien liigan ottelun ilman tehopisteitä. Berger pelasi kauden aikana miesten pelejä myös yhden ottelun verran lainalla Suomi-sarjajoukkue HC Indians Kaarinassa joulukuussa 2015. Suurimman osan kaudestaan hän pelasi kuitenkin vielä TPS:n A-nuorissa. Berger voitti koko A-nuorten SM-liigan jäähypörssin 117 minuutillaan.


title: Martin Berger

text: Varsinaisella SM-liigan tulokaskaudellaan 2016–2017 Berger teki 51 runkosarjaottelussa tehot 2+2=4 ja kuudessa playoff-ottelussa yhden syöttöpisteen. Hän teki liigauransa avausmaalin 14. tammikuuta 2017 vieraissa Oulun Kärppiä vastaan. Berger pelasi kauden aikana TPS:n ohella myös viisi ottelua lainalla Mestis-joukkue TuTossa. Kaudella 2017–2018 hän teki SM-liigan yhden kauden piste-ennätyksensä tehoilla 2+6=8. Berger pelasi kauden aikana SM-liigaa myös yhteensä kuusi ottelua lainalla Vaasan Sportissa ja KooKoossa, joissa hän paikkasi loukkaantumisia.


title: Martin Berger

text: Kaudeksi 2018–2019 Berger siirtyi kaksivuotisella sopimuksella edellisen kauden lainaseuraansa KooKoohon.


title: Martin Berger

text: Berger on pelannut kuusi nuorten maaottelua.


title: Martin Berger

text: Berger on toisen polven liigapuolustaja, sillä hänen isänsä Henry esiintyi TPS:n SM-liigajoukkueessa kaudella 1986–1987. Bergerin äidinisä Bengt Wilenius pelasi omalla urallaan hyökkääjänä pudotuspelit mukaan lukien yli 400 pääsarjatason ottelua 1960- ja 1970-luvuilla Lahden Reippaassa ja TPS:ssä.


title: Böhm

text: Boehm, von Boehm, Bohm, Böhm tai Bøhm on seuraavien henkilöiden sukunimi:


title: Michael Kenneth Moore

text: Michael Kenneth ”Mike” Moore ONZ (s. 28. tammikuuta 1949) on uusiseelantilainen työväenpuolueen poliitikko. Hän toimi maansa 34. pääministerinä 4. syyskuuta – 2. marraskuuta 1990.


title: Lighthouse

text: Lighthouse on yhdysvaltalais-brittiläis-kanadalaisen tyttöbändi G.R.L.n kappale, joka julkaistiin yhtyeen uran toisena sekä ensimmäisenä vuonna 2014 tapahtuneen yhtyeen jäsenen, Simone Battlen kuoleman jälkeisenä singlenä. Kappaleen ovat sanoittaneet Lukasz Gottwald sekä Henry Walter, tuotannon ollessa myös Gottwaldin ja Walterin käsialaa heidän tuotantonimikkeiden Dr. Luke ja Cirkut alaisena. Kappale julkaistiin Yhdysvalloissa 20. tammikuuta ja tullaan julkaisemaan Isossa-Britanniassa 8. maaliskuuta 2015. "Lighthouse" nauhoitettiin Battlen muistoksi. Kappaleeseen liittyvän musiikkivideon ohjasi Daniel Carberry. Se sisältää videota ja valokuvia Battlesta ajalta kun hän oli osana G.R.L.-yhtyettä, samalla kun yhtye laulaa roikkuvilla valopolttimoilla täytetyssä huoneessa.


title: Lighthouse

text: Digitaalinen lataus


title: Laurent Dubreuil

text: Laurent Dubreuil (s. 25. heinäkuuta 1992 Lévis, Quebec) on kanadalainen pikaluistelija. Hän on 182 senttimetriä pitkä ja painaa 80 kilogrammaa.


title: Laurent Dubreuil

text: Dubreuil on kilpaillut pikaluistelun maailmancupissa vuodesta 2012 lähtien. Hänen paras sijoituksensa on kaudelta 2014-2015 Berliinin ja Erfurtin 500 metrin kilpailujen toinen sija. Kolmanneksi hän on sijoittunut neljä kertaa. Hän sijoittui 500 metrin maailmancupin kokonaiskilpailussa toiseksi kaudella 2014-2015.


title: Laurent Dubreuil

text: Dubreuil on osallistunut yhdeksiin MM-kilpailuihin, neljiin matkakohtaisiin ja viisiin sprintti-MM-kilpailuihin. Helmikuussa 2015 hän saavutti pronssia matkakohtaisten MM-kilpailuiden 500 metriltä Heerenveenistä. Sprintti-MM-kilpailuissa hän oli kuudes 2017. Hän saavutti nuorten MM-kilpailuissa 500 metrillä kultaa 2012 ja hopeaa 2011 sekä 1 000 metrillä pronssia 2012.


title: Laurent Dubreuil

text: Dubreuilin valmentajana toimii Gregor Jelonek.


title: Rosmariinit

text: Rosmariinit ("Rosmarinus") on huulikukkaiskasveihin kuuluva suku, jossa on kaksi tai kolme lajia. Ne ovat ainavihantia pensaita, joita esiintyy Välimeren alueella. Rosmariinien lehdissä ja kukissa on runsaasti aromaattisia öljyjä. Pienet kukat ovat kaksihuuliset ja vaaleansiniset. Rohtorosmariini eli rosmariini ("Rosmarinus officinalis") on hyvin tunnettu rosmariinilaji, jota käytetään paljon mausteyrttinä sekä myös lääke- ja huonekasvina.


title: Hein Otterspeer

text: Hein Otterspeer (s. 11. marraskuuta 1988 Gouda) on alankomaalainen pikaluistelija. Hän kilpailee pääosin 500 ja 1 000 metrillä.


title: Hein Otterspeer

text: Otterspeer on saavuttanut pikaluistelun maailmancupissa kolme osakilpailuvoittoa: 1 000 metriltä Naganosta ja Calgarysta kaudella 2012–2013 sekä 500 metriltä Minskistä kaudella 2017–2018.. Lisäksi hänellä on neljä kakkossijaa ja kuusi kolmossijaa. Maailmancupin yhteispisteissä hän sijoittui toiseksi 500 metrillä kaudella 2017–2018 ja kolmanneksi 1 000 metrillä kaudella 2012–2013.


title: Hein Otterspeer

text: Otterspeer on osallistunut kuusiin MM-kilpailuihin: kolmiin matkakohtaisiin MM-kilpailuihin sekä kolmiin sprinttereiden MM-kilpailuihin. Vuonna 2013 hän saavutti sprinttereiden MM-pronssia Salt Lake Citystä ja vuonna 2015 MM-hopeaa Astanasta. Vuonna 2012 hän oli seitsemäs. Matkakohtaisissa MM-kilpailuissa hän on sijoittunut 500 metrillä neljänneksi 2015 sekä 1 000 metrillä viidenneksi 2015 ja kuudenneksi 2012.


title: Michael Somppi

text: Michael Somppi (s. 20. kesäkuuta 1988 Thunder Bay, Ontario) on kanadalainen maastohiihtäjä. Hän edustaa Lappe Nordic Ski Clubia.


title: Michael Somppi

text: Somppi debytoi maastohiihdon maailmancupissa helmikuussa 2010 Canmoressa sijoittuen perinteisen hiihtotavan sprintissä sijalle 54. Hänen toistaiseksi paras sijoituksensa maailmancupin osakilpailussa on 41:s sija, jonka hän saavutti niin ikään Canmoresta joulukuussa 2012, yhdistelmäkilpailusta.


title: Michael Somppi

text: Sompilla on suomalaisia sukujuuria. Hänen isoisoäitinsä Alexsandra muutti Helsingistä Thunder Bayhyn ollessaan 17-vuotias. Sompilla on myös ollut suomalaistaustaisia valmentajia.


title: Sirokit

text: Sirokit eli mikromeriat ("Micromeria") on huulikukkaiskasveihin kuuluva suku, jossa on noin 70 lajia. Niitä esiintyy Välimeren alueella, Kaukasuksella ja Lounais-Kiinassa. Ne ovat läheistä sukua kynteleille ja "Acinos"-suvun käenmintuille.


title: Sirokit

text: Sirokit ovat yksi- tai monivuotisia ruohokasveja tai pieniä ikivihreitä pensaita. Lehdet ovat usein aromaattisen tuoksuiset. Pienet kaksihuuliset kukat, joiden väri vaihtelee valkoisesta violettiin, muodostuvat ryhmiksi lyhytvartisiin kiehkuroihin. Sirokkeja voidaan käyttää koristekasvina, lääkekasvina ja maustekasvina, lajista riippuen.


title: Raul Šakirzjanov

text: Raul Nailjevitš Šakirzjanov (; s. 1. maaliskuuta 1989) on venäläinen maastohiihtäjä.


title: Raul Šakirzjanov

text: Šakirzjanov debytoi maastohiihdon maailmancupissa tammikuussa 2010 Oberhofissa Tour de Skin osakilpailussa sijoittuen sijalle 53. Ensimmäistä kertaa hän sijoittui 30 parhaan joukkoon vain parin päivän päästä debyytistään niin ikään Oberhofissa Tour de Skin osakilpailussa sijoituttuaan sijalle 18. Šakirzjanovin paras sijoitus maailmancupin osakilpailussa on 17:s sija, jonka hän saavutti maaliskuussa 2012 Falunin 15 kilometrin takaa-ajokilpailusta.


title: Raul Šakirzjanov

text: Šakirzjanov on saavuttanut nuorten MM-kilpailuista kaksi kultaa, yhden hopean ja yhden pronssin. Alle 23-vuotiaiden MM-kilpailuista hän on saavuttanut yhden kullan ja kaksi pronssia. Talviuniversiadeissa Šakirzjanov on ollut mukana kahdesti, voittaen vuoden 2013 kilpailuista yhden kullan, yhden hopean sekä kaksi pronssia ja vuoden 2015 kilpailuista yhden kullan, kaksi hopeaa sekä yhden pronssin.


title: Disyandiamidi

text: Disyandiamidi eli syanoguanidiini (CHN) on nitriileihin kuuluva orgaaninen yhdiste. Yhdistettä käytetään kemianteollisuudessa muun muassa melamiinin ja hartsien valmistukseen, guanidiinijohdannaisten valmistamiseen ja lannoitteena.


title: Disyandiamidi

text: Huoneenlämpötilassa disyandiamidi on valkoista kiteistä ainetta. Yhdisteellä on kaksi tautomerista muotoa. Disyandiamidi liukenee hyvin veteen, etanoliin, asetoniin ja dimetyyliformamidiin. Poolittomiin orgaanisiin yhdisteisiin se on liukenematonta. Disyandiamidi on melko reaktiivinen molekyyli ja muodostaa eirtyisesti emäksisissä olosuhteissa melamiinia. Happo-emäsluonteeltaan se on amfolyyttinen ja muodostaa vedettömissä olosuhteissa suoloja sekä happojen että emästen kanssa. Amiinien kanssa muodostuu biguanidisuoloja ja urean kanssa muodostuu ammeliinia. Disyandiamidi hydrolysoituu kuumennettaessa happamissa olosuhteissa guanyyliureasuoloiksi.


title: Disyandiamidi

text: Disyanamidia valmistetaan teollisesti kaksivaiheisella prosessilla. Ensimmäisessä vaiheessa kalsiumsyanamidi hydrolysoidaan syanamidiksi ja syanamidi dimeroidaan disyandiamidiksi hieman emäksisissä olosuhteissa (pH 8–10) 80 °C. Muodostuva liuos jäähdytetään, jolloin tuote kiteytyy ja voidaan erottaa setnrifugoimalla.


title: Disyandiamidi

text: Disyandiamidilla on useita käyttökohteita. Siitä valmistetaan muita kemiakaaleja, kuten melamiinia, guanidiinijohdannaisia, kuten guanidiinifosfaattia, lääkkeita, kuten metformiinia, fenformiinia, proguaniilia ja moroksidiiniä. Formaldehydin kanssa disyandiamidi reagoi muodostaen hartseja ja yhdistettä käytetään myös epoksihartsien kovettajana. Ainetta voidaan käyttää myös stabiloimaan polymeerejä, kuten PVC:tä, selluloosaa ja nitroselluloosaa. Lannoitteisiin disyanamidia lisätään, koska se hidastaa lannoitteiden typen vapautumista lannoitteista.


title: Arvioida alaspäin

text: Arvioida alaspäin on matematiikan termi. Sen mukaan summaa formula_1 voidaan arvioida alaspäin, jos on olemassa summa formula_2 jolle formula_3. Vastaavasti tässä tilanteessa summaa formula_2 on arvioitu ylöspäin summalla formula_1. Ottamalla raja-arvot formula_6 saadaan vastaavat käsitteet sarjojen arvioinnille alas- ja ylöspäin.


title: Glenn Foster

text: Glenn Foster (s. 1963) on yhdysvaltalainen näyttelijä, joka tiedetään parhaiten James Bond -elokuvasta Quantum of Solace, jossa hän esittää hahmoa Craig Mitchell.


title: Lars Junttila

text: Lars Levi Junttila (30. kesäkuuta 1904 Kittilä – 11. maaliskuuta 1999) oli suomalainen kommunisti, joka toimi Suomen Kommunistisen Puolueen (SKP) ja Suomen Ammattiyhdistysten Keskusliiton (SAK) toimitsijana.


title: Lars Junttila

text: Lars Junttilan isä oli Kittilän lukkari ja valtiopäivämies Juho Samuli Junttila. Lars oli nuorin uskonnollisen perheen kahdestakymmenestä lapsesta ja sai etunimensä Lars Levi Laestadiuksen mukaan. Isä kuoli hänen ollessaan vasta kaksivuotias ja äiti meni uusiin naimisiin, minkä jälkeen perhe muutti useasti työn perässä. He asuivat vuodesta 1911 alkaen lähinnä Ruotsissa ja Norjassa, joten Junttila kävi norjalaisen kansakoulun. Ollessaan 16-vuotias hän meni veljensä kanssa vuonna 1920 Murmanskiin Neuvosto-Venäjälle, ja oli siellä aluksi voimalaitoksen työntekijänä. Junttila vietti Neuvostoliitossa yli kymmenen vuotta ja eteni sinä aikana puoluetehtäviin. Hän kävi neuvostopuoluekoulun Petroskoissa 1921, opiskeli Lännen vähemmistökansallisuuksien yliopistossa Leningradissa 1923–1926 ja suoritti sen jälkeen vuoden mittaisen asepalveluksen Karjalan Jääkäripataljoonassa Petroskoissa. Hän liittyi jäseneksi SKP:hen 1924 ja Neuvostoliiton kommunistiseen puolueeseen (NKP) 1926 ja toimi 1927–1930 Komsomolin piirisihteerinä Repolassa ja Uhtualla.


title: Lars Junttila

text: Junttila siirtyi 1930 Kommunistisen nuorisointernationaalin palvelukseen ja 1931 hänet lähetettiin sen nimissä maanalaiseen työhön Suomeen. Hän jäi seuraavana vuonna kiinni ja oli 1932–1937 vankilassa poliittisen toimintansa vuoksi. Vapauduttuaan hän oli ensin vuoden ajan metsätyöläisenä synnyinseudullaan Kittilässä, mutta muutti sitten Turkuun ja meni töihin Crichton-Vulcanin telakalle. Hänellä oli tärkeä rooli Crichton-Vulcanin vuoden 1939 suuressa lakossa. Talvisodan aikana Junttila piileskeli. Vuonna 1940 hän oli yksi Suomen ja Neuvostoliiton rauhan ja ystävyyden seuran Turun osaston perustajista, mutta seuran johtoon kohdistuneiden pidätysten alettua hän siirtyi uudelleen maan alle. Sen jälkeen hän loi Lounais-Suomeen SKP:n salaisen tiedottajaverkoston ja pyöritti jatkosodan alussa paikallista metsäkaartilais- ja sotilasvakoilutoimintaa yhdessä Olavi Laihon kanssa. Junttila pidätettiin marraskuussa 1941 ja hän oli sen jälkeen vankilassa sodan loppuun saakka.


title: Lars Junttila

text: Jatkosodan jälkeen Junttila toimi SKP:n tehtävissä, muun muassa piirisihteerinä 1944–1946. Hän kuului puolueen aattellisesti jyrkkään ns. turkulaiseen siipeen ja yritti tiettävästi vielä 1950-luvulla värvätä SKP:lle urkkijoita Suomen armeijasta ja liike-elämän piireistä. Junttila oli 1946–1954 SAK:n valistuspäällikkönä, mutta lopulta järjestön sosiaalidemokraatit erottivat hänet. Sen jälkeen hän oli SKP:n ay-vastaava vuosina 1954–1969. Johtavat kommunistiset ammattiyhdistysmiehet olivat periaatteessa velvoitettuja ottamaan ohjeensa häneltä, mutta 1960-luvun alkupuolella Arvo Hautala ja Aarne Saarinen kyllästyivät Junttilan komentoon ja lakkasivat noudattamasta hänen suosittelemiaan linjauksia. Hautala luonnehti Junttilan johtamistapaa puolueen ay-jaostossa ”tyranniaksi”. Riitojen lievittämiseksi Junttila syrjäytettiin SKP:n sihteeristöstä 1965 ja seuraavana vuonna häntä kiellettiin antamasta ohjeita ay-väelle ilman muiden hyväksyntää. Hän sai kuitenkin pitää asemansa, kunnes jäi eläkkeelle vuonna 1969. SKP:n hajaannuksessa hän kallistui vähemmistön puolelle.


title: Lars Junttila

text: Junttila toimi myös Yleisradion ohjelmaneuvoston jäsenenä.


title: Sulo Heiniö

text: Sulo Aukusti Heiniö, sukunimi vuoteen 1905 "Helldån" (7. tammikuuta 1888 Tampere – 10. helmikuuta 1956 Tampere) oli suomalainen diplomi-insinööri, yli-insinööri ja kansallisen edistyspuolueen kansanedustaja.


title: Sulo Heiniö

text: Heiniön vanhemmat olivat seppä Matti Heldan ja Ida Charlotta Hägg. Hän pääsi ylioppilaaksi 1909, valmistui diplomi-insinööriksi 1913 ja suoritti 1927 insinööriupseeritutkinnon Kadettikoulussa.


title: Sulo Heiniö

text: Heiniö oli aluksi rautateiden palveluksessa valtionrautateiden päähallinnon koneinsinöörinä 1914–1916, koneinsinöörinä Suomen asemalla Pietarissa 1916–1917 ja valtionrautateiden Pasilan konepajan insinöörinä 1917. Tämän jälkeen hän oli Tampereen pellava- ja rautateollisuus Oy:n insinöörinä ja yli-insinöörinä 1917–1952 ja hän toimi myös Tampereen teknillisen oppilaitoksen opettajana ja korkeakoulun assistenttina.


title: Sulo Heiniö

text: Heiniö oli kansallisen edistyspuolueen kansanedustajana 1933–1936 ja 1939–1948 edustaen Hämeen läänin pohjoista vaalipiiriä. Hän oli eduskunnan puolustusasiainvaliokunnan puheenjohtajana 1940–1944. Heiniö oli presidentin valitsijamiehenä vuoden 1931 presidentinvaaleissa ja hän oli Tampereen kaupunginvaltuuston ja kaupunginhallituksen jäsenenä. Heiniö oli myös Suojeluskuntain ase- ja konepaja oy:n johtokunnan puheenjohtajana ja hallintoneuvoston jäsenenä.


title: Sulo Heiniö

text: Sulo Heiniö oli naimisissa vuodesta 1918 kirjailija Esti Estolan kanssa.


title: Scaled Composites Stratolaunch

text: Scaled Composites Model 351 Stratolaunch (tunnettu myös nimillä Stratolaunch Carrier Aircraft ja ”Roc”) on Scaled Compositesin kehitteillä oleva lentokone, jota Stratolaunch Systems suunnittelee käyttävänsä ilmasta laukaistavien rakettien laukaisuihin. Koneen kärkiväliksi on suunniteltu 117 metriä, mikä tekisi siitä suurimman lentokoneen kärkivälillä mitattuna. Ensilentoa ennustetiin elokuun 2015 tietojen mukaan vuodelle 2016, ja ensimmäisen koneen kyydistä laukaistun raketin lennon olisi tarkoitus tapahtua vuonna 2018. Aikataulu oli tosin jossain määrin epäselvä vuoden 2016 kesällä, jolloin koneen rakentaminen oli edelleen merkittävästi kesken. Yhtiön merkittävän vaikuttajan ja rahoittajan Paul Allenin mukaan tavoitteena oli kuitenkin tehdä ensimmäinen Stratolaunch-rakettilaukaisu 2010-luvun loppuun mennessä.


title: Scaled Composites Stratolaunch

text: Stratolaunch-projekti käynnistyi liki vuosi ennen sen julkistamista joulukuussa 2011. Yhdysvaltalainen Dyneticsin työskenteli projektin parissa jo vuoden 2011 alulla, ja julkistuksen aikaan koneprojektin parissa työskenteli noin 40 yhtiön työntekijää. SpaceX:n yhteistyö Stratolaunch-projektin kanssa käynnistyi jonkin aikaa ennen joulukuun 2011 julkistusta. Stratolaunch-kuljetuskoneen 0,81 hehtaarinen lentokonehalli valmistui lokakuussa 2012, kaksi kuukautta aikataulua edellä.


title: Scaled Composites Stratolaunch

text: Stratolaunch Systems teki alkuun yhteistyötä SpaceX:n kanssa Falcon 9 Air -raketin kehitystyössä, mutta yhtiöt ilmoittivat päättävänsä yhteistyönsä joulukuussa 2012. SpaceX perusteli yhteistyön päättämistä Falcon 9 Air -raketin sopimattomuudella yhtiön pidemmän tähtäimen liiketoimintamalliin. SpaceX-yhteistyön päätyttyä Stratolaunch oli yhteistyössä Orbital Sciences Corporationin kanssa vuoden 2013 kesäkuulta vuoden 2015 kesäkuulle, jolloin yhtiö hylkäsi Orbital ATK:si välissä muuttuneen yhtiön raketin käytön kuljetuskoneensa kanssa. Scaled Composites oli helmikuuhun 2015 mennessä koonnut konetta siinä määrin, että koossa oli noin 91 tonnia komposiittirakennetta.


title: Scaled Composites Stratolaunch

text: Kesäkuussa 2015 uutisoitiin, että yhtiö oli kohdannut valtavan koneen kanssa uusia rakentamisongelmia, jotka viivästyttivät projektin etenemistä. Wall Street Journal piti myös projektin toteutumista epävarmana marraskuussa 2015 julkaistussa artikkelissa. Lehden haastattelemien ilmailuasiantuntijoiden mukaan suurikokoinen kuljetuskone oli ajautumassa ongelmiin satelliittimarkkinoiden jatkaessa siirtymistä entistä enemmän pienempiin ja kevyempiin satelliitteihin, jotka eivät vaadi yhtä suuria kantoraketteja kiertoradalle pääsyyn. Stratolaunch-projektin taustalla oleva Vulcan Aerospace kiisti Wall Street Journalin väitteet muutamaa päivää myöhemmin, todeten niiden perustuvan pelkästään huhuihin ja spekulaatioihin. Yhtiön mukaan se aikoi jatkaa projektiaan tähdäten alkuperäiseen tavoitteiseensa toimivasta laukaisujärjestelmästä 2010-luvun loppuun mennessä.


title: Scaled Composites Stratolaunch

text: Median esittämistä epäilyistä huolimatta Stratolaunch-koneen rakennusprojekti jatkoi etenemistään vuoden 2016 aikana. Keskeneräistä konetta esiteltiin syyskuussa kouralliselle median edusajia. Kone oli tosin Seattle Timesin arvioiden mukaan edelleen vuosien päässä ensilennosta, sillä vaikka ilma-aluksen rakenteiden rakentaminen oli edennyt, odotti se esimerkiksi edelleen sähkö-, paine- ja hydraulijärjestelmien asentamista. Koneen valmistajan mukaan sen kokoaminen oli noin 76-prosenttisesti valmis; koneen rakenteesta puuttuivat enää yksi sivuperäsin ja laskuteline. Koneeseen varatut suihkumoottorit oli myös huollettu ja ne odottivat asentamista.


title: Scaled Composites Stratolaunch

text: Vuoden 2017 joulukuussa kone rullasi kiitotiellä ensimmäistä kertaa omilla moottoreillaan n. 45 km/h vauhdilla Mojaven avaruuskeskuksessa Kaliforniassa tehdyssä testissä.


title: Scaled Composites Stratolaunch

text: Stratolaunch-koneen kanssa käytettävä rakettityyppi selkeni lokakuussa 2016, kun Stratolaunch Systems ja Orbital ATK julkistivat Stratolaunchin laukaisevan Orbital ATK:n kehittämiä Pegasus XL -raketteja. Rakettityypin valinta nopeuttaa todennäköisesti Stratolaunch-järjestelmän käyttöönottoa, mutta viittaa myös samalla Stratolaunch Systemsin markkinastrategian muuttumiseen lähemmäs piensatelliittimarkkinoita. Stratolaunch Systems ei julkistuksen yhteydessä antanut tarkempia tietoja suunnitelmistaan rakettien käytölle, mutta yhtiön julkaisemassa havainnekuvassa kolme Pegasus-rakettia on asennettu Stratolaunch-koneen siiven alla.


title: Scaled Composites Stratolaunch

text: Stratolaunch-koneen rakenne on pääosin käsintehtyä komposiittirakennetta.


title: Scaled Composites Stratolaunch

text:
Koneen laskuteline koostuu kahdesta Boeing 747:n kaksirenkaisesta etulaskutelineestä ja kuudesta päälaskutelinesetistä, joissa kaikissa on neljä rengasta.
Koneen komposiittiosista 40 prosenttia valmisti Janicki Industries Sedro-Woolleyssä. Yhtiö toimitti myös lasikuitumuotit, joita käytettiin Mojaven tuotantolaitoksella ilma-aluksen sivuperäsimien valmistamiseen.


title: Scaled Composites Stratolaunch

text: Monet Stratolaunch-koneen järjestelmistä ovat peräisin kahdesta aiemmin United Airlinesin käytössä lentäneestä Boeing 747 -matkustajakoneesta, jotka Paul Allen osti projektia varten. 747-koneista kannibalisoidut osat muodostavat noin puolet Stratolaunch-koneen massasta, ja niihin kuuluvat muun muassa koneen moottorit, laskutelineet, ohjaamo, avioniikka, hydrauli- ja polttoainejärjestelmät, sekä joukko muita pienjärjestelmiä. 747-matkustajakoneiden purkamisen ja osien asentamisen Stratolaunch-koneeseen tekee alihankintasopimuksella BAE Systems.


title: Aleksandr Rjazantsev

text: Aleksandr Vladimirovitš Rjazantsev (; s. 15. maaliskuuta 1980 Moskova, Venäjän SFNT, Neuvostoliitto) on venäläinen jääkiekkopuolustaja, joka pelaa KHL-joukkue Amur Habarovskissa. Hän laukoo oikealta. Rjazantsevilla on hallussaan jääkiekon nopeimman mitatun lyöntilaukauksen maailmanennätys (183,67 km/h), jonka hän teki n yhteydessä vuonna 2012.


title: Aleksandr Rjazantsev

text: Rjazantsev on Spartak Moskovan kasvatti. Hän debytoi Superliigassa vain 16-vuotiaana kaudella 1996–1997, jolloin hän teki siellä 20 runkosarjaottelussa tehot 1+2=3. QMJHL-joukkue Laval Titan varasi Rjazantsevin 58. pelaajana . Pian tämän jälkeen hänet kaupattiin kuitenkin toiseen QMJHL-seuraan, Victoriaville Tigresiin. Rjazantsev aloitti kauden 1997–1998 Spartakin kakkosjoukkueessa, mutta siirtyi kesken kauden Tigresiin.


title: Aleksandr Rjazantsev

text: Colorado Avalanche varasi Rjazantsevin kuudennella kierroksella 167. pelaajana . Hän pelasi kauden 1998–1999 vielä pääosin Tigresin QMJHL-joukkueessa, jonka tehokkain puolustaja Rjazantsev oli tehoilla 17+40=57. Hän sijoittui liigan puolustajien pistepörssissä kuudenneksi. Kevätkaudella Rjazantsev siirtyi kahdeksi otteluksi AHL-joukkue Hershey Bearsin vahvuuteen. Kaudeksi 1999–2000 hän palasi taas Tigresiin. Rjazantsev oli joukkueen eniten maaleja tehnyt ja toiseksi tehokkain puolustaja tehoilla 17+45=62, joilla hän jakoi QMJHL:n puolustajien pistepörssin kahdeksannen sijan Cape Breton Screaming Eaglesia ja Québec Rempartsin edustaneen Chris Lynessin kanssa. Kevätkaudella Rjazantsev siirtyi taas Bearsiin, jossa hän pelasi kaksi runkosarja- ja kuusi playoff-ottelua. Kolme seuraavaa kautta hän pelasi kokonaan AHL:ssä.


title: Aleksandr Rjazantsev

text: Kesken viimeisen Bears-kautensa 2002–2003, maaliskuussa 2003 Avalanche kauppasi Rjazantsevin Nashville Predatorsiin vaihdossa kesän seitsemännen kierroksen varausvuoroon. Hän pelasi loppukauden farmijoukkue Milwaukee Admiralsin paidassa.


title: Aleksandr Rjazantsev

text: Kaudeksi 2003–2004 Rjazantsev palasi kotimaahansa ja siirtyi Lokomotiv Jaroslavlin paitaan. Hän edusti joukkuetta kauden aikana myös Spengler Cupissa. Kaudella 2004–2005 Rjazantsev oli Jaroslavlin tehokkain puolustaja tehoilla 4+15=19. Kaudeksi 2005–2006 hän siirtyi hallitsevaan Venäjän-mestarijoukkue Dinamo Moskovaan, jota Rjazantsev edusti kauden aikana myös Euroopan seurajoukkueiden mestaruusturnauksessa, jonka joukkue voitti. Kaksi seuraavaa kautta hän pelasi SKA Pietarissa. Rjazantsev aloitti siellä myös Superliigan tilalle perustetussa KHL:ssä kolmannen kauden 2008–2009, mutta hänet kaupattiin kuitenkin vain kolmen ottelun jälkeen loppukaudeksi Avangard Omskiin.


title: Aleksandr Rjazantsev

text: Kauden 2009–2010 Rjazantsev pelasi Vitjaz Podolskissa, jonka tehokkain puolustaja ja neljänneksi paras pistemies hän oli tehoilla 9+12=21. Kaudeksi 2010–2011 Rjazantsev siirtyi Avtomobilist Jekaterinburgiin, jonka paras maalintekijä hän oli pelipaikastaan huolimatta 15 osumallaan Andrei Subbotinin kanssa. Tammikuun 2011 lopulla Rjazantsev kaupattiin kuitenkin Salavat Julajev Ufaan, jossa hän voitti Gagarin Cupin.


title: Aleksandr Rjazantsev

text: Kaudeksi 2011–2012 Rjazantsev siirtyi vuoden mittaisella sopimuksella Traktor Tšeljabinskiin. Hän teki Venäjän pääsarjan yhden kauden piste-ennätyksensä tehoilla 18+18=36, joilla Rjazantsev oli Traktorin kolmanneksi paras pistemies ja tehokkain puolustaja. Hän jakoi koko KHL:n puolustajien maalipörssin voiton Barys Astanan Kevin Dallmanin kanssa ja sijoittui puolustajien pistepörssissä kolmanneksi. Rjazantsev pelasi kauden aikana myös ssa, jonka lyöntilaukauskilpailuissa hän ampui jääkiekon maailmanennätyslukeman (183,67 km/h). Rjazantsev valittiin myös KHL:n marraskuun 2011 kuukauden puolustajaksi.


title: Aleksandr Rjazantsev

text: Rjazantsev jatkoi kaudella 2012–2013 uraansa Severstal Tšerepovetsin väreissä. Hän oli joukkueen tehokkain puolustaja tehoilla 9+11=20. Rjazantsev pelasi kauden aikana myös KHL:n tähdistöottelussa. Kesäkuussa 2012 Severstal kauppasi hänet takaisin kasvattajaseuraansa Spartak Moskovaan vaihdossa Nikolai Bušujeviin. Rjazantsev ehti pelata siellä vain kaksi ottelua, kunnes Spartak kauppasi hänet aiempaan seuraansa Dinamo Moskovaan vaihdossa kesän ensimmäisen kierroksen varausvuoroon syyskuussa 2013. Kaudeksi 2014–2015 Rjazantsev siirtyi Neftehimik Nižnekamskiin. Lokakuussa 2014 hänet kaupattiin kuitenkin Amur Habarovskiin vaihdossa kesän 2015 varausoikeuteen.


title: Aleksandr Rjazantsev

text: Rjazantsev edusti Venäjää MM-kilpailuissa vuonna 2005, jolloin hän voitti pronssia. Hän pelasi myös alle 20-vuotiaiden MM-kilpailuissa vuosina 1999 ja 2000, joista ensimmäinen turnaus päättyi maailmanmestaruuteen ja jälkimmäinen hopeaan. Vuoden 2000 turnauksessa Rjazantsev jakoi tehoilla 2+6=8 Venäjän sisäisen pistepörssin voiton kolmen muun pelaajan kanssa ja sisäisen syöttöpörssin voiton Oleg Smirnovin kanssa. Hän voitti koko turnauksen puolustajien syöttöpörssin ja jakoi puolustajien pistepörssin voiton Ruotsin Erik Leverströmin kanssa. Rjazantsev jakoi myös turnauksen tehotilaston voiton Ruotsin Jimmie Ölvestadin kanssa lukemalla +10. Hänet valittiin turnauksen parhaaksi puolustajaksi ja tähdistökentälliseen.


title: Aleksandr Rjazantsev

text: Rjazantsev pelasi myös alle 18-vuotiaiden EM-kilpailuissa vuonna 1998, jolloin hän voitti pronssia ja jakoi kolmella osumallaan Venäjän sisäisen maalipörssin voiton Alejsandr Zevahinin ja Jevgeni Lapinin kanssa.


title: Circaeasteraceae

text: Circaeasteraceae on pieni aasialainen kasviheimo koppisiemenisten Ranunculales-lahkossa, johon mm. leinikkikasvit (Ranunculaceae) kuuluvat.


title: Circaeasteraceae

text: Heimon kasvit ovat pieniä ruohoja, joilla on hammaslaitaiset lehdet ja enimmäkseen halkihaarainen eli dikotominen suonitus. Kukinto on varsipäätteinen, viuhkomainen tai haarainen ja pikkuviuhkoista koostuva tai kukat ovat yksittäin terminaalisesti. Ne ovat kaksi- tai yksineuvoisia, ja kukan osat sijaitsevat kierteisesti. Heteitä on 1-8, erillisiä emejä 1-9, ja niissä on kärki-istukat. Kustakin emistä kehittyy pähkylä-hedelmä. Ohutkuorisissa siemenissä on suhteellisen kookas alkio.


title: Circaeasteraceae

text: Heimon lajit kasvavat Pohjois-Intiasta Lounais- ja Länsi-Kiinaan ulottuvalla alueella.


title: Circaeasteraceae

text: Heimossa on vain kaksi lajia. "Circaeaster agrestis" kasvaa Intian puoleisella osalla Himalajaa ja Länsi-Kiinassa. Sen lehdet ovat yksinkertaiset, kukassa on yksikiehkurainen, pieni, vihertävä ja verhiömäinen, kaksi- tai kolmilehtinen kehä. "Kingdonia uniflora" kasvaa Länsi- ja Lounais-Kiinassa ja on yksivuotinen ruoho, jonka lehdet sijaitsevat kahdessa rivissä. Sen kukassa on 5-7 verholehteä, 8-13 nuijamaista rauhasta ja 3-9 erillistä emiä.


title: Circaeasteraceae

text: Circaeasteraceae-kasvien lähin sukulaisheimo on akebiakasvit (Lardizabalaceae), jonka kanssa ne muodostavat kladin, jota luonnehtivat mm. sormiliuskaiset lehdet ja siemenen ravintovaraston eli endospermin muodostumistapa: jokaista solujakoa seuraa soluseinien muodostuminen. Viimeaikainen ikäarvio kladille on noin 86,3 miljoonaa vuotta.


title: Väinö Tattari

text: Väinö Tattari (23. tammikuuta 1902 Hiitola – 25. lokakuuta 1981 Helsinki) oli suomalainen kommunistipoliitikko ja ammattiyhdistysjohtaja, joka toimi vuosina 1946–1949 Suomen Ammattiyhdistysten Keskusliiton (SAK) varapuheenjohtajana.


title: Väinö Tattari

text: Tattarin isä oli kirvesmies ja hän itse oli ammatiltaan muurari. Hänen poliittinen toimintansa käynnistyi hänen kotikylänsä Hännilän työväenyhdistyksestä, jonka puheenjohtajaksi hänet valittiin 1923, hieman ennen kuin koko yhdistys lakkautettiin Suomen Sosialistisen Työväenpuolueen mukana. Tattari työskenteli muurarina eri paikkakunnilla, vuodesta 1928 Helsingissä, jossa hän oli aktiivinen nuorten työläisten opintoyhdistyksessä ja muurarien ammattiosastossa. Vuosina 1935–1939 hän asui Neuvostoliitossa ja opiskeli Moskovan Lenin-koulussa salanimellä "Karl Sarlin". Hän onnistui myöhemmin salaamaan tämän Etsivän keskuspoliisin kuulustelijoilta ja väitti kierrelleensä neljä vuotta Suomen maaseudulla. Suomen palattuaan hänestä tuli yksi Suomen Kommunistisen Puolueen (SKP) työkomitean ammatillisen jaoston johtajista. Kommunistit ryhtyivät noina vuosina toimimaan melko näkyvästi sosiaalidemokraattien johtamassa ammattiyhdistysliikeessä. SAK:n lokakuun 1940 edustajakokouksessa Tattari oli ehdolla järjestön puheenjohtajaksi, mutta hävisi istuvalle puheenjohtajalle Eero A. Wuorelle äänin 25–66. Tattari pidätettiin jatkosodan alkaessa kesäkuussa 1941 ja hän oli sodan loppuun saakka turvasäilövankeudessa.


title: Väinö Tattari

text: SKP:n uudessa perustavassa kokouksessa lokakuussa 1944 Tattari valittiin puoluetoimikuntaan. Hänestä tuli pian yksi näkyvimpiä ay-kommunisteja ja huhtikuussa 1945 hänet palkattiin SAK:n kolmanneksi sihteeriksi, kun järjestön sosiaalidemokraattinen johto aloitti johtotasolla yhteistyön kommunistien kanssa. Kun SAK:n johdossa kiisteltiin kesän 1946 ylimääräisen edustajakokouksen vaalien kyseenalaisista tuloksista, järjestölle perustettiin sovinnon eleenä kaksi uutta varapuheenjohtajan tehtävää ja Tattari valittiin ensimmäiseksi varapuheenjohtajaksi. Sotien jälkeisinä vuosina kommunistien työmarkkinalinja oli aluksi hyvin maltillinen, mutta vuoden 1948 vaalitappion jälkeen he alkoivat tukea voimakkaasti erilaisia lakkoliikkeittä. Syksyllä 1949 SAK:n sosiaalidemokraattinen johto julisti kommunistien tukeman korpilakkoliikkeen laittomaksi, jolloin sitä tukenut Tattari erotettiin tehtävistään. Hän oli 1952–1965 Suomen Muurarien Liiton toimitsijana, mistä tehtävästä jäi eläkkeelle. Myöhemmin hän toimi vielä aktiivisesti kansandemokraattista liikettä lähellä olleessa Eläkeläiset ry:ssä.


title: Ahvenkosken sillat

text: Ahvenkosken sillat ovat nykyisillä valtatie 7:llä ja seututie 170:llä olevat sillat, jotka ylittävät Kymijoen läntisimmän suuhaaran eli Ahvenkoskenhaaran Loviisan ja Pyhtään rajalla Ahvenkoskella. Sillat ylittävät joko voimalaitoksen alakanavan tai sen länsipuolella olevan tulva-aukon. Siltoja on viisi.